hotchpotch/miracl-hf-unified huggingface dataset:
แคนต์เทกมายอายส์ออฟยู
"แคนต์เทกมายอายส์ออฟยู" () เป็นเพลงในปี ค.ศ. 1967 ของแฟรงกี วัลลี เป็นหนึ่งในเพลงที่ยิ่งใหญ่ที่สุดตลอดกาล ได้รับรางวัลแผ่นเสียงทองคำ จากอาร์ไอเอเอ และเข้าสู่อันดับสองบน"บิลบอร์ด" ฮอต 100 เป็นรองเพียงเพลง "วินดี" ของดิแอสโซซีเอชัน เพลงเขียนโดยบ็อบ คูรว์ และ บ็อบ เกาดิโอ เพื่อนร่วมวงของวัลลี ในวงดนตรี เดอะโฟร์ซีซัน "แคนต์เทกมายอายส์ออฟยู" กลายเป็นเพลงที่ยิ่งใหญ่มากที่สุดของวัลลีในฐานะศิลปินเดี่ยว เขายังมีเพลงฮิตตามมาในปี ค.ศ. 1974 กับเพลง "มายอายส์อะดอร์ยู" ซึ่งเปิดตัวที่อันดับที่ 1 บน"บิลบอร์ด" ฮอต 100
"แคนต์เทกมายอายส์ออฟยู" ถูกนำมาร้องใหม่มากมาย และติดชาร์ตอีกหลายแห่งในภูมิภาคต่าง ๆ เพลงดังกล่าวกลายเป็นเพลงประกอบหลักของภาพยนตร์และโทรทัศน์ในหลาย ๆ เรื่อง รวมถึงเป็นจุดเด่นที่เป็นส่วนหนึ่งในพล็อตภาพยนตร์ เช่น ตัวละครหลักนำมาร้องเพลงหรือนำมาเรียบเรียงใหม่ ในท่อนคอรัสของเพลงยังกลายเป็นฟุตบอลชานท์ยอดนิยม สำหรับสนับสนุนทีมฟุตบอลต่าง ๆ โดยการแทรกชื่อสโมสรหรือชื่อผู้เล่นที่กำลังได้รับความนิยมในขณะนั้นเป็นจังหวะเพลง (ตัวอย่างเช่น แฟน ๆ ของสโมสรฟุตบอลโรมาร้องว่า "ฟรันเชสโก ตอตตี, ลาลา, ลาลาลาลา!") ในเวอร์ชันของวัลลียังถูกนำมาใช้โดยองค์การนาซา ซึ่งเป็นเพลงปลุกนักบินอวกาศในภารกิจกระสวยอวกาศเอสทีเอส-126 เพื่อเฉลิมฉลองวันครบรอบแต่งงานของ คริสโตเฟอร์ เฟอร์กูสัน หนึ่งในลูกเรือของภารกิจ
มารร้ายคู่หมายรัก Love At First Hate
มารร้ายคู่หมายรัก Love At First Hate เป็นละครชุด (ซีรีส์) ประเภทโรแมนติกคอมเมดี้ มีเค้าโครงมาจากนวนิยาย "มารร้ายคู่หมายรัก" โดย อัญชรีย์ จากสำนักพิมพ์แจ่มใส เขียนบทโทรทัศน์โดย ศรียุดา,ชญานิน,กฤษณ์ ผลิตโดยจีเอ็มเอ็มทีวี และ ออนแอนด์ออนอินฟินิตี้ กำกับการแสดงโดย ผิน เกรียงไกรสกุล ออกอากาศทางช่องวัน ทุกวันศุกร์ เวลา 22.00 น. และรับชมย้อนหลังได้ทางไลน์ทีวี เวลา 23.00 น. เริ่มตอนแรกวันที่ 14 กันยายน พ.ศ. 2561
แม้ดาราสาวดาวรุ่งพุ่งแรงแห่งยุค กล้วย กัทลีรัตน์ (วรนิษฐ์ ถาวรวงศ์) จะเกลียดขี้หน้า หมอปั๊ป ปณิธิ (ยุกต์ ส่งไพศาล) เพื่อนสนิทของญาติเธอเองมากขนาดไหน แต่เธอและเขากลับมีเหตุให้มีข่าวฉาวด้วยกัน โดยทั้งหมดเป็นแผนการของ พลอย (คารีสา สปริงเก็ตต์) น้องสาวนอกสายเลือดของกล้วย เหตุเพราะพลอยไม่พอใจที่กล้วยเข้าวงการมาทีหลังแต่ได้รับความนิยมมากกว่า พลอยจึงวางแผนสารพัดเพื่อทำลายชื่อเสียงของกล้วย โดยใช้หมอปั๊ปเป็นเครื่องมือและหลอกให้ ตะวัน (วีรยุทธ จันทร์สุข) นักข่าวเพื่อนวัยเด็กปล่อยข่าวให้
กล้วยเองรู้ว่าทั้งหมดเป็นฝีมือของพลอยแต่ก็ยังจับไม่ได้คาหนังคาเขา แถมยังต้องมาคอยแก้ข่าวที่ประดังประเดกันออกมาจนชื่อเสียงแทบจะป่นปี้ โชคดีที่หมอปั๊ปขี่ม้าขาวออกช่วยแก้ข่าวให้ จนกล้วยเอาตัวรอดไปได้อย่างหวุดหวิด ถ้าไม่มาตกม้าตายเพียงเพราะรถของกล้วยมาเสียในคืนวันฝนฟ้าเป็นใจ คืนนั้นกล้วยต้องยอมนอนค้างอ้างแรมกับหมอปั๊ปที่รีสอร์ทกลางป่าแห่งหนึ่ง ภาพหมอปั๊ปเปลือยอกอยู่กับกล้วยในชุดนอนบางเบาถูกมือดีแอบ “แชะ” ไปปล่อยในโลกโซเชี่ยล จนกล้วยได้รับฉายาใหม่ว่า “นางเอกจอมสะตอ” ปากบอกไม่กิน ๆ แต่สุดท้ายก็โดนจับได้พร้อมของกลางคาปาก
พลอยแฮปปี้ที่สวรรค์เข้าข้างเปิดทางให้โดยที่เธอแทบไม่ต้องออกแรง แต่สถานการณ์กลับไม่เป็นไปตามมโนเมื่อหมอปั๊ปพลิกเกม ออกมายืดอกสามศอกประกาศรับผิดชอบและจะแต่งงานกับกล้วย กล้วยจากขาลงกลายเป็นขาขึ้น ชื่อเสียงกลับคืน การงานกลับมา แถมได้ผัวหล่อระดับชาติ แฟนคลับปลาบปลื้มคลั่งไคล้คู่รัก “กล้วย-ปั๊ป” ดังจนทวิตเตอร์แตก
แต่ไม่มีใครรู้เลยว่าเบื้องหลังความชื่นชมของใคร ๆ กล้วยหวาดกลัวการแต่งงานครั้งนี้มากเพราะเธอไม่รู้เลยว่าหมอปั๊ปยอมแต่งงานกับเธอเพราะอะไร เขาคือนักบุญผู้มาช่วยหรือมารร้ายที่เข้ามาทำร้ายชีวิตเธอกันแน่ แต่ที่แน่ ๆ เธอแอบรักเค้าอย่างหมดหัวใจ
รายการห้องสมุด
รายการห้องสมุด () คือการขึ้นทะเบียนรายการบรรณานุกรมทั้งหมดของวัสดุที่อยู่ในห้องสมุด รายการบรรณานุกรมสามารถแสดงถึงประเภทของวัสดุ (เช่น หนังสือ ไฟล์คอมพิวเตอร์ กราฟิก สื่อ วัสดุแผนที่ และอื่น ๆ) ความสัมพันธ์ (เช่น นวนิยายตอนหนึ่งในกวีนิพนธ์) กลุ่ม (เช่น นิยายไตรภาค) หรือการเชื่อมโยง (เช่น เว็บเพจ) ของทรัพยากรห้องสมุดในส่วนที่เกี่ยวข้องกับรายการและผู้ใช้ (สมาชิก) ของห้องสมุด
บัตรรายการ (card catalog) เป็นสิ่งที่คุ้นเคยกับผู้ใช้งานในห้องสมุดมาหลายชั่วอายุ แต่ได้รับการแทนที่ด้วยระบบโอแพ็ก (OPAC) ที่มีประสิทธิภาพ ห้องสมุดบางแห่งที่ใช้โอแพ็กยังคงมีการใช้งานบัตรรายการอยู่แต่ถูกใช้เป็นแหล่งข้อมูลสำรองและไม่ค่อยมีการปรับปรุง ห้องสมุดจำนวนมากที่เก็บรักษาบัตรรายการจะระบุข้อมูลปีล่าสุดที่บัตรรายการได้รับการปรับปรุง ห้องสมุดบางแห่งได้ยกเลิกการใช้บัตรรายการและสนับสนุนโอแพ็กเพื่อประหยัดพื้นที่ไว้สำหรับการใช้งานอื่น ๆ
รายการห้องสมุดที่ใหญ่ที่สุดในโลกคือสหบรรณานุกรมเวิล์ดแคต.โออาร์จี ที่จัดการโดยองค์กรห้องสมุดไม่แสวงหาผลกำไรโอซีแอลซี ตั้งอยู่ที่เมืองดับลิน รัฐโอไฮโอ ในเดือนมกราคม พ.ศ. 2559 เวิล์ดแคต.โออาร์จีมีระเบียนรายการมากกว่า 360 ล้านรายการและมีห้องสมุดเข้าร่วมกว่า 2 พันล้านแห่ง
การจัดหมู่หนังสือแบบทศนิยมสากล
การจัดหมู่หนังสือแบบทศนิยมสากล () หรือยูดีซี (UDC) คือการจัดหมู่หนังสือแบบห้องสมุดและบรรณานุกรมด้วยการจัดการระบบขององค์ความรู้ของมนุษย์ในทุกแขนงวิชาเป็นระบบที่มีความสอดคล้องในสาขาความรู้ที่เกี่ยวข้องและเชื่อมโยงกัน ยูดีซีเป็นระบบการจัดหมวดหมู่ที่วิเคราะห์และสังเคราะห์รายละเอียดของคำศัพท์และวากยสัมพันธ์ที่ช่วยให้การจัดทำรายการดัชนีของเนื้อหาที่มีประสิทธิภาพและแก้ไขข้อมูลในรายการใหญ่ได้ ตั้งแต่ พ.ศ. 2534 ยูดีซีอยู่ภายใต้การดูแลและจัดการโดยกิจการค้าร่วมยูดีซี (UDC Consortium) เป็นสมาคมระหว่างประเทศไม่แสวงหากำไรโดยมีที่ตั้งสำนักงานใหญ่อยู่ในเดอะเฮก ประเทศเนเธอร์แลนด์
Absolute risk reduction
ในทางวิทยาการระบาด absolute risk reduction (การลดความเสี่ยงสัมบูรณ์, ARR) คือค่าที่แสดงถึงผลต่างหรือการลดลงของความเสี่ยงในการเกิดเหตุการณ์ไม่พึงประสงค์ในกลุ่มสัมผัสปัจจัย (exposed) เมื่อเทียบกับกลุ่มที่ไม่ได้สัมผัสปัจจัย คำนวณโดยใช้สูตร อุบัติการณ์ในกลุ่มสัมผัสปัจจัย ลบด้วย อุบัติการณ์ในกลุ่มที่ไม่ได้สัมผัสปัจจัย ถ้าเทียบแล้วความเสี่ยงเพิ่มขึ้นอาจเรียกว่า absolute risk increase (ARI) หากไม่ระบุว่าเป็นการเพิ่มหรือลด อาจใช้ว่า risk difference (RD)
ส่วนกลับของ ARR เรียกว่าจำนวนที่ต้องรักษาเพื่อให้เกิดประโยชน์ (number needed to treat, NNT) และส่วนกลับของ ARI เรียกว่า จำนวนที่ต้องรักษาเพื่อให้เกิดอันตราย (number needed to harm, NNH)
คาโอริ ยามางาตะ
คาโอริ ยามางาตะ ( ) เป็นนักพากย์ ชาวญี่ปุ่น เธอเป็นภรรยาของนักพากย์ชายชาวญี่ปุ่น เคอิซุเกะ อิชิดะ
เจ้าชายมูฮัมหมัด อิล เซนนุสซี มกุฎราชกุมารแห่งลิเบีย
เจ้าชายมูฮัมหมัด อิล เซนนุสซี มกุฎราชกุมารแห่งลิเบีย () เสด็จพระราชสมเมื่อวันที่ 20 ตุลาคม 2505 ณ ราชอาณาจักรลิเบีย เป็นพระราชโอรสเพียงพระองค์เดียวใน เจ้าชายฮะซัน เอส-เซนนุสซี มกุฎราชกุมารแห่งลิเบีย และ ฟาห์ซิล บิทต์ ไทฮา พระองค์ทรงกลายเป็น มกุฎราชกุมารแห่งลิเบีย และ ผู้อ้างสิทธิราชบัลลังก์ลิเบีย ต่อจากพระราชบิดาที่ทิวงคตไปเมื่อปี 2535 พระองค์มิได้เษกสมรส พระราชกรณียากิจหลังกของพระองนั้น คือการสนับสนุนประชาธิปไตยในประเทศ และเสรีภาพ ด้วยความหวังว่า ระบอบกษัตริย์จะกลับมาสู่ประเทศลิเบียอีกครั้ง เนื่องจากความสัมพันธ์ของพระองค์และประชาชน รัฐบาล เป็นไปด้วยความรัก แนวโน้มการเพิ่มเติมของจำนวนผู้ที่สนับสนุนราชวงศ์มีมากขึ้น อีกทั้ง พระองค์ยังเสด็จพระราชดำเนินทรงเยี่ยมประชาชน เป็นแขกของรัฐบาลอีกด้วย
และเมื่อวันที่ 5 มีนาคม 2557 รัฐบาลได้ประกาศให้พระองค์ทรงมีสิทธิได้รับเงินภาษีจากประชาชน 10% โดยรัฐบาลจะทูลเก้าทูลกระหม่อมถวาย
นาดาวบางกอก
นาดาวบางกอก () หรือชื่อที่จดทะเบียนบริษัทว่า บริษัท นาดาว บางกอก จำกัด เป็นบริษัทผลิตรายการโทรทัศน์ ภาพยนตร์ และจัดหานักแสดง ปัจจุบันเป็นบริษัทในเครือของจีดีเอช ห้าห้าเก้า ก่อตั้งโดยทรงยศ สุขมากอนันต์ และเปิดทำการในวันที่ 9 กันยายน พ.ศ. 2552 สำหรับนักแสดงในสังกัด บริษัทเน้นนักแสดงวัยรุ่น จากข้อมูลปี 2559 มีนักแสดงในสังกัดเกือบ 40 คน
การประท้วงในประเทศนิการากัว พ.ศ. 2561
การประท้วงในประเทศนิการากัว พ.ศ. 2561 เริ่มขึ้นในวันที่ 18 เมษายน เมื่อกลุ่มผู้ชุมนุมในหลายเมืองของนิการากัวเริ่มประท้วงต่อต้านแผนการปฏิรูประบบหลักประกันสังคมของประธานาธิบดีดานิเอล ออร์เตกา ซึ่งจะเพิ่มอัตราภาษีเงินได้และภาษีค่าจ้าง แต่จะลดอัตราการจ่ายบำนาญลง หลังจากการปะทะระหว่างกลุ่มผู้ชุมนุมประท้วงกับตำรวจและผู้สนับสนุนรัฐบาลผ่านไป 5 วัน และมีผู้เสียชีวิตเกือบ 30 คน ออร์เตกาก็ประกาศยกเลิกการปฏิรูปดังกล่าว อย่างไรก็ตาม ระหว่างการประท้วงใน พ.ศ. 2556–2561 ฝ่ายต่อต้านได้เริ่มหันมากล่าวโทษออร์เตกาและเรียกร้องให้เขาลาออกจากตำแหน่งด้วย กลายเป็นหนึ่งในการประท้วงครั้งใหญ่ที่สุดในประวัติศาสตร์ของรัฐบาลออร์เตกา และเป็นความขัดแย้งกลางเมืองที่ร้ายแรงที่สุดนับตั้งแต่สิ้นสุดการปฏิวัตินิการากัว
ด้วยเหตุจากความไม่สงบดังกล่าว กลุ่มผู้ชุมนุมประท้วงรวมถึงภาคส่วนต่าง ๆ ทั้งในประเทศและต่างประเทศจึงเรียกร้องให้ออร์เตกาเลื่อนการเลือกตั้งประธานาธิบดีครั้งต่อไปให้เร็วขึ้น โดยมีสหภาพยุโรปเป็นผู้สนับสนุนข้อเรียกร้องนี้
การประท้วงในประเทศนิการากัว พ.ศ. 2556–2561
การประท้วงในประเทศนิการากัว พ.ศ. 2556–2561 เป็นชุดการประท้วงต่อต้านประธานาธิบดีดานิเอล ออร์เตกา และการกระทำของรัฐบาลของเขาซึ่งรวมถึงการกำจัดฝ่ายค้านและการละเมิดสิทธิมนุษยชนของผู้ที่ประท้วงอย่างสันติ
การประท้วงเริ่มขึ้นในเดือนมิถุนายน พ.ศ. 2556 เมื่อกลุ่มผู้สูงอายุออกมาเรียกร้องการจ่ายบํานาญลดส่วน (reduced pension) จากสถาบันหลักประกันสังคมนิการากัว ในไม่ช้านักศึกษาและเยาวชนก็เข้าร่วมประท้วงด้วย หลังจากการเดินขบวนประท้วงผ่านไปหนึ่งสัปดาห์ กลุ่มผู้ประท้วงก็ถูกม็อบซันดินิสตา (ซึ่งเกี่ยวข้องกับกลุ่มเยาวชนซันดินิสตาและสนับสนุนรัฐบาล) เข้าโจมตี ในขณะที่ตำรวจได้ถอนกำลังออกไปก่อนไม่นานนัก ต่อมาออร์เตกาอนุมัติการจ่ายบำนาญลดส่วนแก่ผู้รับบำนาญ เพื่อให้การประท้วงสงบลง
ใน พ.ศ. 2557 เมื่อการก่อสร้างคลองนิการากัวกำลังจะเริ่มขึ้น ผู้ประท้วงหลายร้อยคนออกมาปิดถนนและปะทะกับตำรวจระหว่างการประกอบพิธีเริ่มขุดคลอง จากนั้นชาวนิการากัวนับหมื่นคนก็เริ่มประท้วงประธานาธิบดีออร์เตกาไม่เพียงแต่เรื่องคลอง แต่ยังรวมไปถึงสิ่งที่พวกเขาเรียกว่าระบบการเลือกตั้งที่มีการทุจริตด้วย
การประท้วงเกิดขึ้นอีกครั้งในเดือนเมษายน พ.ศ. 2561 หลังจากที่รัฐบาลออร์เตกาประกาศแผนการปฏิรูประบบหลักประกันสังคมซึ่งจะขึ้นอัตราภาษีและลดผลประโยชน์ต่าง ๆ ตำรวจและม็อบซันดินิสตาได้โจมตีและสังหารผู้ชุมนุมที่ไม่มีอาวุธหลายคน ทำให้ผู้คนลุกขึ้นสู้ หลังจากเหตุความไม่สงบอย่างร้ายแรงผ่านไป 5 วัน ออร์เตกาก็ประกาศยกเลิกการปฏิรูป นับแต่นั้นมาเขาก็ต้องเผชิญกับการประท้วงครั้งใหญ่ที่สุดในประวัติศาสตร์ของรัฐบาลของเขา โดยขบวนการประท้วงได้ประณามออร์เตกาในภาพรวมและเรียกร้องให้เขาลาออกจากตำแหน่ง
ดานิเอล ออร์เตกา
โฮเซ ดานิเอล ออร์เตกา ซาอาเบดรา (; เกิดวันที่ 11 พฤศจิกายน พ.ศ. 2488) เป็นนักการเมืองที่ดำรงตำแหน่งประธานาธิบดีนิการากัวตั้งแต่ พ.ศ. 2550 ก่อนหน้านี้เขาเคยเป็นผู้นำนิการากัวระหว่าง พ.ศ. 2522–2533 ช่วงแรกในฐานะผู้ประสานงานคณะรัฐบาลเพื่อการบูรณะชาติ (พ.ศ. 2522–2528) และจากนั้นในฐานะประธานาธิบดี (พ.ศ. 2528–2533) ผู้นำคนหนึ่งของแนวหน้าปลดปล่อยแห่งชาติซันดินิสตา () นโยบายสำคัญของเขาในรัฐบาลได้แก่การนำการปฏิรูปฝ่ายซ้ายไปใช้ทั่วประเทศ
ณ วันที่ 19 เมษายน พ.ศ. 2561 แอมเนสตี้ อินเตอร์เนชั่นแนล และคณะกรรมาธิการระหว่างชาติอเมริกาว่าด้วยสิทธิมนุษยชนขององค์การรัฐอเมริการะบุว่า ออร์เตกามีส่วนเกี่ยวข้องกับการปราบปรามผู้ชุมนุมประท้วงอย่างรุนแรง ในขณะที่เจ้าหน้าที่และสื่อของรัฐบาลปฏิเสธการกระทำดังกล่าว
คลองนิการากัว
คลองนิการากัว () หรือที่บางครั้งเรียกว่า คลองใหญ่นิการากัว () และ คลองใหญ่ระหว่างมหาสมุทรแห่งนิการากัว () มีชื่ออย่างเป็นทางการว่า โครงการพัฒนาคลองใหญ่นิการากัวแบบบูรณาการ () เป็นเส้นทางเดินเรือที่เคยอยู่ในแผนการก่อสร้าง มีแนวเส้นทางผ่านตอนใต้ของประเทศนิการากัวโดยเชื่อมต่อมหาสมุทรแปซิฟิกเข้ากับทะเลแคริบเบียน (ซึ่งเป็นส่วนหนึ่งของมหาสมุทรแอตแลนติก) นักวิทยาศาสตร์ต่างแสดงความกังวลเกี่ยวกับผลกระทบต่อสิ่งแวดล้อมของโครงการ เนื่องจากทะเลสาบนิการากัวเป็นแหล่งกักเก็บน้ำจืดที่สำคัญของอเมริกากลาง ในขณะที่วิศวกรและผู้เชี่ยวชาญด้านการขนส่งสินค้าทางเรือต่างตั้งคำถามถึงความอยู่รอดได้ของโครงการ
โครงการก่อสร้างเส้นทางเดินเรือผ่านนิการากัว (โดยใช้แม่น้ำซานฮวนเป็นทางเข้าสู่ทะเลสาบนิการากัว) ได้รับการเสนอเป็นครั้งแรกในช่วงต้นสมัยอาณานิคม จักรพรรดินโปเลียนที่ 3 เคยเขียนเขียนบทความว่าด้วยความเป็นไปได้ของโครงการในต้นคริสต์ศตวรรษที่ 19 ต่อมาสหรัฐละทิ้งแผนการขุดเส้นทางเดินเรือในนิการากัวในต้นคริสต์ศตวรรษที่ 20 หลังจากเข้าซื้อผลประโยชน์ของฝรั่งเศสในคลองปานามา
ในเดือนมิถุนายน พ.ศ. 2556 สภาผู้แทนราษฎรนิการากัวได้ลงมติผ่านร่างรัฐบัญญัติให้สัมปทานการจัดหาเงินทุนและจัดการโครงการคลองเป็นระยะเวลา 50 ปี แก่บริษัทฮ่องกงเพื่อการลงทุนพัฒนาคลองนิการากัว (เอชเคเอ็นดี) ซึ่งเป็นบริษัทเอกชนของหวัง จิ้ง มหาเศรษฐีชาวจีน สัมปทานดังกล่าวอาจได้รับการต่ออายุอีก 50 ปีเมื่อเปิดใช้คลอง
ใน พ.ศ. 2558 รายงานของสื่อต่าง ๆ ส่อให้เห็นว่าโครงการคลองนิการากัวจะล่าช้าและอาจจะถูกยกเลิก หลังจากความมั่งคั่งส่วนตัวของหวังลดลงอย่างมากเนื่องจากความปั่นป่วนในตลาดหุ้นจีน พ.ศ. 2558–2559 "งานหลัก" เช่น การขุดลอก มีกำหนดการดำเนินงานหลังจากสร้างท่าเทียบเรือขนาดใหญ่ด้านมหาสมุทรแปซิฟิกเสร็จ แต่งานก่อสร้างท่าเทียบเรือดังกล่าวตามแผนต้องเริ่มแล้วตั้งแต่ปลาย พ.ศ. 2559 รัฐบาลนิการากัวไม่สามารถแสดงข้อมูลที่น่าเชื่อถือได้ว่าโครงการมีโอกาสได้รับเงินทุนอุดหนุนหรือไม่ จึงก่อให้เกิดความเคลือบแคลงว่าโครงการจะเสร็จสมบูรณ์หรือไม่ตามไปด้วย เอชเคเอ็นดีระบุว่าการจัดหาเงินทุนจะมาจากการขายหนี้และหุ้น รวมถึงการเสนอขายหุ้นใหม่แก่ประชาชนทั่วไปเป็นครั้งแรกที่อาจเกิดขึ้น
เมื่อถึงเดือนพฤษภาคม พ.ศ. 2560 ยังไม่มีรายงานว่างานก่อสร้างคลองนิการากัวอย่างเป็นรูปธรรมได้เริ่มขึ้น และเกิดความเคลือบแคลงขึ้นอีกเกี่ยวกับการจัดหาเงินทุนเพื่อดำเนินโครงการ ในเดือนกุมภาพันธ์ พ.ศ. 2561 นักวิเคราะห์ทั่วไปมองว่าโครงการนี้ถูกล้มเลิกไปแล้ว แต่หัวหน้าโครงการยืนยันว่างานของโครงการยังคงดำเนินอยู่แม้จะช้าก็ตาม และเอชเคเอ็นดียังคงมีสิทธิ์ตามกฎหมายในสัมปทานคลองเช่นเดียวกับโครงการรองต่าง ๆ
ลา แฟรงก์ อินซูมิส
ลา แฟรงก์ อินซูมิส (ฝรั่งเศษ: La France Insoumise) หรือเรียกสั้นๆว่า FI บางครั้งว่า LFI หรือในโลโก้อย่างเป็นทางการโดยตัวอักษร ฟาย (φ) เป็นพรรคการเมืองของประเทศฝรั่งเศษที่ได้ก่อตั้งขึ้นเมือวันที่ 10 กุมภาพันธ์ 2559 โดยมีวัดถุประสงศ์คือการดำเนินโครงการ "L'avenir en commun".
ฌ็อง-ลุค เมลองชง ผู้ก่อตั้งพรรคนี้ ได้สร้างพรรคนี้สำหรับการเลือกตั้งประธานาธิบดีประเทศฝรั่งเศษของพ.ศ. 2560 ในตอนท้ายของรอบแรก มาในตำแหน่งที่สีกับ 19,58% ของคะแนน ซึ้งเสียงไกลกว่าคะแนนของพรรคสั่งคมนิยม เบอนัว อามง กับ 6,36% ของคะแนน
ในตอนท้ายของรอบที่สองของการเลือกตั้งสภาผู้แทนราษฎรฝรั่งเศสของพ.ศ. 2560 "ลา แฟรงก์ อินซูมิส" ได้มาเป็นกลุ่มในรัฐสภาฝรั่งเศษ ซึ่งมี 17 คนที่ได้รับคัดเลือกให้เป็นประธานกลุ่ม คุณฌ็อง-ลุค เมลองชง
การสังหารหมู่ที่ลิดยิตแซ
สงครามโลกครั้งที่สอง ในเชโกสโลวาเกียภายใต้การยึดครองของนาซี การสังหารหมู่ที่ลิดยิตแซ เป็นการทำลายล้างอย่างราบคาบของหมู่บ้านลิดยิตแซในรัฐอารักขาแห่งโบฮีเมียและมอเรเวีย ปัจจุบันคือสาธารณรัฐเช็ก ในเดือนมิถุนายน ค.ศ. 1942 ภายใต้คำสั่งของอดอล์ฟ ฮิตเลอร์และไรชส์ฟือเรอร์-เอ็สเอ็ส ไฮน์ริช ฮิมม์เลอร์
เป็นการชำระแค้นจากเหตุการณ์การลอบสังหารผู้ว่าการรัฐไรช์ ไรน์ฮาร์ท ไฮดริช ในปลายฤดูใบผลิ ปี ค.ศ. 1942 ทั้งหมดของชาย 173 คน ที่มีอายุ 15 ขึ้นไปจากหมู่บ้านถูกประหารชีวิต เมื่อวันที่ 10 มิถุนายน ค.ศ. 1942 อีก 11 คนที่ไม่ได้อยู่ในหมู่บ้านถูกจับกุมและประหารชีวิตในไม่นานหลังจากนั้น พร้อมกับคนอื่นๆอีกหลายคนที่ถูกจับกุม ผู้หญิง 184 คนและเด็ก 88 คนถูกเนรเทศไปยังค่ายกักกัน; เด็กไม่กี่คนที่ถูกพิจารณาว่าเหมาะสมสำหรับการถอดเป็นอักษรเยอรมัน (Germanisation) ถูกส่งไปยังครอบครัวเอ็สเอ็สและส่วนที่เหลือถูกส่งไปยังค่ายมรณะเคล์มนอที่พวกเขาถูกฆ่าตายด้วยการรมแก็ส
สำนักงานรายข่าวอิสระ (AP) ได้เอ่ยอ้างถึงวิทยุเยอรมันที่ได้รับในนิวยอร์ก ได้กล่าวว่า "ทั้งหมดผู้ชายที่เป็นผู้ใหญ่ของเมืองถูกยิงตาย ในขณะที่ผู้หญิงถูกส่งไปยังค่ายกักกัน และเด็ก ๆได้รับมอบให้แก่สถาบันการศึกษาที่เหมาะสม" ผู้คนประมาณ 340 คนจากลิดยิตแซเสียชีวิตเพราะการชำระแค้นของเยอรมัน (ชาย 192 คน, ผู้หญิง 60 คน และเด็ก 88 คน) และภายหลังสงครามสิ้นสุดลง เหลือเพียงผู้หญิง 153 คนและเด็ก 17 คนที่รอดชีวิตและกลับมา
ปฏิบัติการแอนโธรพอยด์
ปฏิบัติการแอนโธรพอยด์ เป็นรหัสนามสำหรับการลอบสังหารในช่วงสงครามโลกครั้งที่สอง เป้าหมายคือเอ็สเอ็ส-โอเบอร์กรุพเพินฟือเรอร์ และหัวหน้าของกรมตำรวจ ไรน์ฮาร์ท ไฮดริช ผู้นำของทบวงกลางความมั่นคงไรช์ (RSHA) หน่วยรักษาความปลอดภัยทั้งหมดของนาซีเยอรมนี และทำหน้าที่เป็นผู้ว่ารัฐไรซ์ของรัฐอารักขาแห่งโบฮีเมียและมอเรเวีย
ไฮดริชเป็นหนึ่งในคนที่มีอำนาจมากที่สุดในนาซีเยอรมนีและเป็นมือขวาที่สำคัญที่สุดของอดอล์ฟ ฮิตเลอร์; เขาได้รับมอบหมายให้ดำเนินการทั้งหมดในมาตรการสุดท้าย (ฮอโลคอสต์) ต่อชาวยิวในทวีปยุโรป เชโกสโลวาเกียได้รับหน้าที่ในการดำเนินปฏิบัติการเพื่อช่วยหารือความถูกต้องตามกฎหมายต่อรัฐบาลผลัดถิ่นของ Edvard Beneš ในกรุงลอนดอน เช่นเดียวกับการชำระแค้นต่อการปกครองที่มีประสิทธิภาพของไฮดริชได้อย่างโหดเหี้ยม
ปฏิบัติการครั้งนี้ได้ดำเนินการโดยทหารชาวเช็กและสโลวักสองคนจากกองทัพผลัดถิ่นของเชโกสโลวาเกียในกรุงปราก เมื่อวันที่ 27 พฤษภาคม ค.ศ. 1942 ภายหลังได้รับการเตรียมความพร้อมโดยหน่วยปฏิบัติการพิเศษของอังกฤษ (Special Operations Executive) ด้วยการอนุมัติของรัฐบาลผลัดถิ่นเชโกสโลวาเกีย ด้วยผลทำให้เป้าหมายได้รับบาดเจ็บจากการโจมตี ไฮดริชได้เสียชีวิตลงจากอาการบาดเจ็บสาหัสของเขา เมื่อวันที่ 4 มิถุนายน ค.ศ. 1942 นี่เป็นเพียงการลอบสังหารเป้าหมายของผู้นำนาซีระดับสูในช่วงสงครามโลกครั้งที่สอง การเสียชีวิตของไฮดริชได้นำไปสู่การล้างแค้นโดยทหารเอ็สเอ็ส รวมทั้งการทำลายล้างหมู่บ้านและการสังหารหมู่พลเรือน
อนุรักษ์นิยมทางสังคม
สังคมอนุรักษ์นิยม เป็นความเชื่อทางสังคมที่สร้างเมื่อความสัมพันธ์มีความเปราะบาง ซึ่งต้องการส่งเสริมความคิดเรื่อง หน้าที่, ค่านิยมประเพณี และสถาบันที่จัดตั้งขึ้น รวมถึงปัญหาศีลธรรม โดยทั่วไปสังคมอนุรักษ์นิยมจะไม่เชื่อ การเปลี่ยนแปลงทางสังคม และความเชื่อในหลัก,และความเชื่อสภาพที่เป็นอยู่ ปัญหาสังคม เช่น ปัญหาครอบครัว, ความสัมพันธ์ทางเพศ และความรักชาติ
โดมินิโก ฟัตโตรี
โดมินิโก ฟัตโตรี เป็นนักการเมืองประเทศซานมารีโน เคยเป็นรัฐมนตรีว่าการกระทรวงการต่างประเทศ ระหว่างปี ค.ศ. 1860 จนถึง ค.ศ. 1908 และเป็นผู้ครองนครร่วมแห่งซานมารีโน ตั้งแต่เดือนเมษายน ค.ศ. 1900 จนถึงเดือนตุลาคม ค.ศ. 1900
สเตฟาโน ปาลมีรี
สเตฟาโน ปาลมีรี (เกิด 18 กันยายน ค.ศ. 1964) เป็นผู้ครองนครร่วมแห่งซานมารีโน สังกัดแนวร่วมนิยมอนาคตสาธารณรัฐ ร่วมกับมัตตีโอ คีอัคซี เมื่อวันที่ 1 เมษายน ค.ศ. 2018 ก่อนหน้านี้เคยดำรงตำแหน่งผู้ครองนครร่วมแห่งซานมารีโน ตั้งแต่วันที่ 1 ตุลาคม ค.ศ. 2009 จนถึงวันที่ 1 เมษายน ค.ศ. 2010 ร่วมกับฟรานซิสโก มุสโสลินี
มัตตีโอ คีอัคซี
มัตตีโอ คีอัคซี (เกิด 5 พฤษภาคม ค.ศ. 1990) เป็นนักการเมืองประเทศซานมารีโน ปัจจุบันดำรงตำแหน่งผู้ครองนครร่วมแห่งซานมารีโน ตั้งแต่วันที่ 1 เมษายน ค.ศ. 2018 ร่วมกับสเตฟาโน ปาลมีรี
มัตตีโอ คีอัคซี ทำงานเป็นผู้จัดการกีฬา คีอัคซีจบปริญญาตรี สาขานิติศาสตร์ มหาวิทยาลัยอูร์บีโน ปัจจุบันเป็นผู้นำที่บริหารประเทศที่อายุน้อยที่สุดในโลก
วาเนสซา ดิอัมโบรซิโอ
วาเนสซา ดิอัมโบรซิโอ (เกิด 26 เมษายน ค.ศ. 1988) เป็นหนึ่งในผู้ก่อตั้งพรรคคอมมิวนิสต์ซานมารีโน เคยเป็นผู้ครองนครร่วมแห่งซานมารีโน ตั้งแต่เดือนเมษายน จนถึงเดือนตุลาคม ค.ศ. 2017 ร่วมกับมิมมา ซาโวลี
เกียน นิโคลา เบอร์ติ
เกียน นิโคลา เบอร์ติ (9 สิงหาคม ค.ศ. 1960) เป็นผู้ครองนครร่วมแห่งซานมารีโน ร่วมกับมัสสุโม อันเดรีย อูโกลีนี ตั้งแต่วันที่ 1 เมษายน ค.ศ. 2016 จนถึงวันที่ 1 ตุลาคม ค.ศ. 2016 และเป็นผู้แทนพรรคพวกเราชาวซานมารีโน
จีโอวันนี บัตตีสตา อูร์บานี
จีโอวันนี บัตตีสตา อูร์บานี (3 พฤศจิกายน ค.ศ. 1923 – 2 กันยายน ค.ศ. 2018) เป็นนักการเมืองชาวอิตาลี สังกัดพรรคคอมมิวนิสต์แห่งประเทศอิตาลี เคยดำรงตำแหน่งผู้ว่าการเทศบาลซาโวนา ตั้งแต่ปี ค.ศ. 1957 จนถึงปี ค.ศ. 1958 และเป็นวุฒิสภาตั้งแต่ปี ค.ศ. 1972 จนถึงปี ค.ศ. 1987
แกร์ท เบราเออร์
แกร์ท เบราเออร์ (; 7 กันยายน ค.ศ. 1955 – 1 มกราคม ค.ศ. 2018) เป็นนักฟุตบอลกองหลังชาวเยอรมัน เคยแข่งขันฟุตบอลลีกเดเดแอร์-โอเบอร์ลีกา 270 นัด ในประเทศเยอรมนีตะวันออก
อุมเบร์โต เคอตินโฮ
อุมเบร์โต เคอตินโฮ (21 สิงหาคม ค.ศ. 1946 – 1 มกราคม ค.ศ. 2018) เป็นแพทย์และนักการเมืองชาวบราซิล เคยดำรงตำแหน่งประธานสภารัฐมารันเยา ตั้งแต่ปี ค.ศ. 2015 จนเสียชีวิตด้วยโรคมะเร็งลำไส้ขณะดำรงตำแหน่งในวันที่ 1 มกราคม ค.ศ. 2018 และเป็นผู้แทนราษฎรในสภารัฐมารันเยา ตั้งแต่ปี ค.ศ. 1990 จนถึงปี ค.ศ. 2002 และได้รับเลือกเป็นผู้ว่าการรัฐกาเชียส ในปี ค.ศ. 2004 และชนะการเลือกตั้งอีกครั้งในปี ค.ศ. 2008
ปีเตอร์ อีวานส์ (นักดนตรี)
ปีเตอร์ อีวานส์ (7 พฤศจิกายน ค.ศ. 1929 – 1 มกราคม ค.ศ. 2018) เป็นนักดนตรีชาวอังกฤษ รู้จักกันในหนังสือ ดนตรีของเบนจามิน บริตเตน อีวานส์เกิดที่เมืองฮาร์เทิลตะวันตก และจบการศึกษามหาวิทยาลัยเดอรัม ตั้งแต่ปี ค.ศ. 1947 จนถึงปี ค.ศ. 1951 และเป็นอาจารย์สอนดนตรีที่มหาวิทยาลัยเซาแทมป์ตัน ปีเตอร์ อีวานส์ เสียชีวิตเมื่อวันที่ 1 มกราคม ค.ศ. 2018 ในขณะงานพอล แม็กคาร์ทนีย์คอนเสิร์ต
อล์ฟกัง ทร็อย (นักถ่ายทำภาพยนตร์)
อล์ฟกัง ทร็อย (12 เมษายน ค.ศ. 1930 ที่เมืองฮัมบวร์ค – 1 มกราคม ค.ศ. 2018) เป็นนักถ่ายทำภาพยนตร์ชาวเยอรมัน
ซิบวีโอ กราสซีตตี
ซิบวีโอ กราสซีตตี (24 กุมภาพันธ์ ค.ศ. 1936 เกิดที่เมืองซันตันเจโล ใน ลิซโซลา – 9 กันายายน ค.ศ. 2018) เป็นนักแข่งกรังด์ปรีซ์มอเตอร์ไซค์เคิลเรซซิงชาวอิตาลี
จูลิโอ บลันซ์
จูลิโอ บลันซ์ (28 มิถุนายน ค.ศ. 1954 – 7 กันยายน ค.ศ. 2018) เป็นนักเขียนชาวอาร์เจนตินา เรียนสาขาเคมีและสื่อมวลชน ซึ่งจูลิโอ บลันซ์ทำงานในหนังสือพิมพ์ชารีน ตั้งแต่ปี ค.ศ. 1977 จูลิโอ บลันซ์ เสียชีวิตด้วยโรคมะเร็ง เมื่อวันที่ 7 กันยายน ค.ศ. 2018 ด้วยวัย 64 ปี
ดาร์กช็อกโกแลต
ดาร์กช็อกโกแลต หรือ ช็อกโกแลตเข้ม () บางทีเรียก ช็อกโกแลตดำ, ช็อกโกแลตจืด, หรือ ช็อกโกแลตขม () เป็นช็อกโกแลตประเภทหนึ่งที่มีปริมาณโกโก้มากกว่าประเภทมิลก์ช็อกโกแลต (milk chocolate) และแทบจะไม่มีผลิตภัณฑ์นมประกอบอยู่เลย มาตรฐานของรัฐบาลและอุตสาหกรรมในการนิยามดาร์กช็อกโกแลตนั้นแตกต่างกันไปในแต่ละท้องที่
ดาร์กช็อกโกแลตมีสารต้านอนุมูลอิสระ (antioxidant) เช่น พอลิฟินอล (polyphenol) และมีน้ำตาลค่อนข้างน้อย จึงมีผลกระทบต่อสุขภาพน้อยกว่าช็อกโกแลตประเภทอื่น และยังได้รับการกำหนดให้เป็นยอดอาหารที่ทรงศักยภาพ (potential superfood) เป็นเหตุให้ทั่วโลกต้องการดาร์กช็อกโกแลตยิ่ง ๆ ขึ้น
ดาร์กช็อกโกแลตส่วนใหญ่ในตลาดที่มีโกโก้มากกว่าร้อยละ 70 มีองค์ประกอบทางเคมีที่สร้างปฏิสัมพันธ์กับเซลล์และเนื้อเยื่อซึ่งช่วยป้องกันการก่อตัวและผลลัพธ์ของโรคภัยไข้เจ็บบางประการ
องค์ประกอบทางเคมีที่ชื่อเฟลวานอล (flavanol) ซึ่งมีอยู่ในโกโก้และผลิตภัณฑ์โกโก้ และเป็นประโยชน์ต่อสุขภาพนั้น มีชื่อเรียกหลายอย่าง เช่น มอนอเมอร์ (monomer), อีพิแคทิชิน (epicatechin), และแคทิชิน (catechin)
มีหลักฐานแสดงว่า เมื่อบริโภคโกโก้ในปริมาณมาก เฟลวานอลจะช่วยลดความดันโลหิตและคอเลสเตอรอล ทั้งช่วยซ่อมเสริมการรับรู้ทางจิต (mental cognition) ตลอดจนช่วยลดความเสี่ยงการเกิดเบาหวานในบุคคลบางกลุ่ม
อาหารสำหรับควบคุมน้ำหนัก (diet) ซึ่งมีสารต้านอนุมูลอิสระสูง อย่างโกโก้และพืชผักผลไม้อื่น ๆ ช่วยส่งเสริมสุขภาพที่ดี ทั้งช่วยชะลอการตั้งต้นของโรคภัยบางอย่าง เช่น โรคหัวใจและหลอดเลือด, เบาหวาน, มะเร็งบางประเภท, และความผิดปรกติบางอย่างที่เกี่ยวข้องกับความสูงวัย
ไวต์ช็อกโกแลต
ไวต์ช็อกโกแลต หรือ ช็อกโกแลตขาว () เป็นช็อกโกแลตประเภทหนึ่ง มักประกอบด้วยเนยโกโก้, น้ำตาล, และมิลก์ซอลิด (milk solid) มีเนื้อสีออกเหลืองซีดหรือขาวขุ่นเหมือนงาช้าง จุดหลอมเหลวของเนยโกโก้ ซึ่งเป็นส่วนประกอบเดียวของไวต์ช็อกโกแลตที่มีเมล็ดโกโก้ ต้องสูงพอที่จะช่วยรักษาเนื้อช็อกโกแลตที่แข็งให้อยู่ในอุณหภูมิห้องได้เหมือนมิลก์ช็อกโกแลต (milk chocolate) และดาร์กช็อกโกแลต (dark chocolate)
เนสท์เล่ (Nestlé) บริษัทในสวิตเซอร์แลนด์ นำเสนอไวต์ช็อกโกแลตยี่ห้อ "มิลกีบาร์" (Milkybar) เป็นครั้งแรกในยุโรปในช่วงคริสต์ทศวรรษ 1930 จึงถือว่า ไวต์ช็อกโกแลตมีกำเนิดมาจากสวิตเซอร์แลนด์
ต่อมา ค.ศ. 1945 ชายชื่อ Kuno Baedeker นำสูตรไวต์ช็อกโกแลตไปพัฒนาขณะทำงานอยู่ที่บริษัทช็อกโกแลตเมิร์กเคนส์ (Merckens Chocolate Company) ในอเมริกาเหนือ
รูบีช็อกโกแลต
รูบีช็อกโกแลต หรือ ช็อกโกแลตทับทิม () เป็นช็อกโกแลตประเภทหนึ่งซึ่ง เบร์รีคอลเลอบอต (Barry Callebaut) บริษัทโกโก้สัญชาติเบลเยียม–สวิตเซอร์แลนด์ นำเสนอขึ้นใน ค.ศ. 2017 แต่ได้พัฒนามาตั้งแต่ ค.ศ. 2004 แล้ว
รูบีช็อกโกแลตได้รับการนำเสนอเป็นครั้งแรกในงานที่ไม่เปิดต่อสาธารณะ จัดขึ้นในช่างไห่ ประเทศจีน เมื่อวันที่ 5 กันยายน ค.ศ. 2017
ช็อกโกแลตประเภทนี้ทำจาก "เมล็ดโกโก้ทับทิม" (ruby cocoa bean) ซึ่งเกิดจากต้นโกโก้ชนิดหนึ่ง ได้รับการพรรณนาว่า มีรสชาติ "หวานอมเปรี้ยว" โดย "แทบจะไม่มี" รสโกโก้ปรกติอย่างช็อกโกแลตประเภทอื่นเลย
กระบวนการผลิตยังไม่เป็นที่เปิดเผย เพราะเป็นความลับทางการค้า และบริษัทเบร์รีคอลเลอบอตก็ปฏิเสธว่า ไม่ได้ใช้การดัดแปลงพันธุกรรมเลย ส่วนรายงานต่าง ๆ คาดเดาว่า ผลิตโดยใช้เมล็ดโกโก้ที่ไม่ผ่านการหมักบ่ม จึงอาจมีสีออกแดงชมพูได้โดยธรรมชาติ
บริษัทเบร์รีคอลเลอบอตจดสิทธิบัตรรูบีช็อกโกแลตเมื่อ ค.ศ. 2009 โดยบรรยายว่า เป็นสิ่งต่อยอดจากโกโก้ (cocoa-derived material) ทำจากเมล็ดโกโก้ที่ไม่ได้หมัก หรือจากเมล็ดโกโก้ที่หมักไม่เกินสามวัน ผลิตภัณฑ์จะมีสีแดงหรือม่วงเมื่อใส่กรดบางชนิดแล้วใช้ปิโตรเลียมอีเทอร์ (petroleum ether) ดึงไขมันออกไป
ช็อกโกแลตประเภทนี้เริ่มขายตั้งแต่วันที่ 19 มกราคม ค.ศ. 2018 โดยวางจำหน่ายเป็นรสใหม่ของขนมคิทแคท (Kit Kat) สถานที่เริ่มขาย คือ ญี่ปุ่น, เกาหลีใต้, และออนไลน์ ในญี่ปุ่นมีราคาแท่งละ 400 เยน ต่อมา คิทแคทประกาศจะจำหน่ายรูบีช็อกโกแลตในสหราชอาณาจักรช่วงเดือนเมษายน ค.ศ. 2018 แต่ฟอร์ตนัมแอนด์เมสัน (Fortnum & Mason) ชิงตัดหน้าด้วยการวางขายรูบีช็อกโกแลตเป็นครั้งแรกในยุโรปเมื่อวันที่ 13 เมษายน ค.ศ. 2018 คิทแคทจึงวางจำหน่ายตามมาในวันที่ 16 เมษายน ค.ศ. 2018
ปีเตอร์ คอสโกรฟ
พลเอก เซอร์ปีเตอร์ คอสโกรฟ () เป็นผู้สำเร็จราชการเครือรัฐออสเตรเลีย เกิดเมื่อวันที่ 28 กรกฎาคม พ.ศ. 2490 ณ ซิดนีย์ หลังจากนั้นเขาได้ย้ายตามบิดาของเขามาประเทศออสเตรเลีย บิดาของเขารับราชการทหาร และบิล คอสโกรฟ ลุงของเขาเป็นนายทหารอากาศและเสียชีวิตในสงครามโลกครั้งที่สอง ลุงของเขานั้นเป็นแรงบันดาลใจให้เขาเป็นทหาร และมียศที่หัวหน้ากองพลและหัวหน้ากองทัพอากาศ ในปี พ.ศ. 2549
เมื่อวันที่ 23 มีนาคม 2549 คอสโกรฟได้รับเลือกให้เป็นผู้นำรัฐบาลควีนส์แลนด์ ทำการฟื้นฟูชุมชนที่ได้รับความเสียหายจากพายุไซโคลนแลร์รี่ ซึ่งเป็นพายุหมุนเขตร้อนที่ทำลายอินนิสเฟล ภูมิภาคทางตอนเหนือของรัฐควีนส์แลนด์ คอสโกรฟทำหน้าที่เป็นคณะกรรมการสายการบินควอนตัสของออสเตรเลียในช่วงระหว่างเดือนกรกฎาคม 2548 และมกราคม 2557 เขาทำหน้าที่เป็นอธิการบดีมหาวิทยาลัยออสเตรเลียนคาทอลิกระหว่างพฤศจิกายน 2553 และ มกราคม 2557 และเป็นผู้มีอุปการะกิตติมศักดิ์ของหัวหน้าสโมสรรักบี้ ACT และ โรเซ็นต์ ยอร์ช มิดชั่น คอสโกรฟได้รับการแต่งตั้งให้เป็นนายกสมาคมเรือชายฝั่งแห่งออสเตเลียในนปี พ.ศ. 2558
เมื่อวันที่ 28 มกราคม 2557 เควนติน ไบรซ์ ผู้สำเร็จราชการออสเตรเลียในขณะนั้นประกาศว่าสมเด็จพระราชินีนาถเอลิซาเบธที่ 2 แห่งสหราชอาณาจักร ทรงแต่งตั้งปีเตอร์ คอสโกรฟ ให้ดำรงตำแหน่งผู้สำเร็จราชการออสเตรเลียแทนที่เธอ ซึ่งเธอเป็นคนทูลเกล้าทูลกระหม่อมถวายเรื่องนี้ และนอกจานี้สมเด็จพระราชินีนาถยังทรงตั้งปีเตอร์ คอสโกรฟเป็นหัวหน้าอัศวินแห่งออสเตรเลีย และเมื่อเขาเข้ารีบตำแหน่ง เขาจึงมีบรรดาศักดิ์เป็น เซอร์ โดยอัตโนมัติ
ปีเตอร์ คอสโกรฟ เป็นที่รู้จักของคนไทยในฐานะผู้สำเร็จราชการออสเตรเลียที่เดินทางมายังประเทศไทยเพื่อร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
ปีเตอร์ ได้สมรสกับลีนน์ เพยน์ เมื่อปี 2519 มีบุตรชาย 3 คนคือ
นอกจากนี้เขายังอาสาเป็นประธานชมรมรับบี้แห่งซิดนีย์ อีกด้วย
พัก อึน-ฮเย
พัก อึน-ฮเย (, เกิด 21 กุมภาพันธ์ 1978) นักแสดงหญิงชาวเกาหลีใต้ เธอเป็นที่รู้จักจากการแสดงในละครอิงประวัติศาสตร์เรื่อง แดจังกึม จอมนางแห่งวังหลวง เมื่อ ค.ศ. 2004 ส่งผลให้เธอเป็นที่ชื่นชอบในประเทศจีน เธอยังได้แสดงนำในละครโทรทัศน์จากประเทศ ไต้หวัน เรื่อง Silence ร่วมกับ โจว อวี๋หมิน หรือ Vic Chou จากวง เอฟโฟร์ เมื่อ ค.ศ. 2006
เธอก้าวเข้าสู่ธุรกิจบันเทิงเมื่อ ค.ศ. 1995 แต่เธอเริ่มมีชื่อเสียงใน ค.ศ. 2003 กับการรับบทสมทบในละครโทรทัศน์สุดฮิตของช่อง เอ็มบีซี เรื่อง แดจังกึม จอมนางแห่งวังหลวง
หลุยส์ อฟอนโซ
หลุยส์ อฟอนโซ (รู้จักกันในชื่อ มอนตันฮา) เป็นนักปี่ชวาและเบสคลาริเน็ตชาวบราซิล ซึ่งหลุยส์ อฟอนโซ เรียนแคลริเน็ตและบสคลาริเน็ตที่รอตเทอร์ดาม และเป็นอาจารย์สอนที่มหาวิทยาลัยเซาเปาลู ตั้งแต่ปี ค.ศ. 1992
ฮิวโก้ มาริอุตตี
ฮิวโก้ มาริอุตตี เกิดที่เมืองเซาเปาลู เมื่อวันที่ 18 ธันวาคม ค.ศ. 1975 เป็นนักกีตาร์และนักร้องชาวบราซิลวงซาอาแมน
เดวิด โคเบิร์น (นักแสดง)
เดวิด โคเบิร์น (เกิด 31 ตุลาคม ค.ศ. 1969) เป็นนักแสดง, นักพากย์เสียง และนักร้องชาวอเมริกัน รู้จักกันในผลงานเรื่องกัปตันอวกาศ ปัจจุบันอาศัยอยู่ปารีส ตั้งแต่ปี ค.ศ. 2011
ฮอลลาแบกเกิร์ล
"ฮอลลาแบกเกิร์ล" () เป็นเพลงของนักร้องอเมริกัน เกว็น สเตฟานี จากอัลบัมเดี่ยวชุดเปิดตัวที่ชื่อ "Love. Angel. Music. Baby." (2004) เป็นส่วนหนึ่งของแนวคิดสเตฟานีที่ว่า จะสร้างสรรค์ "เพลงเต้นรำโง่ ๆ" "ฮอลลาแบกเกิร์ล" เป็นเพลงฮิปฮอปที่รับอิทธิเพลงฮิปฮอปคริสต์ทศวรรษ 1980 และเพลงแดนซ์ เพลงแต่งโดยสเตฟานี, ฟาร์เรลล์ วิลเลียมส์ และแชด ฮูโก เป็นการตอบรับที่คอร์ตนีย์ เลิฟเคยพูดเอาไว้เกี่ยวกับ "เชียร์ลีดเดอร์" ที่เลิฟเคยสัมภาษณ์ไว้ในนิตยสาร "เซเวนทีน" เพลงตัดเป็นซิงเกิลที่ 3 ของอัลบัมเมื่อ 15 มีนาคม ค.ศ. 2005 ถือเป็นหนึ่งในเพลงประสบความสำเร็จที่สุดแห่งปี ขึ้นสูงสุดใน 10 อันดับแรกในหลายชาร์ตหลัก ขึ้นอันดับ 1 ในออสเตรเลียและสหรัฐ และถือเป็นซิงเกิลดิจิตอลเพลงแรกที่ขายได้เกินล้าน
"ฮอลลาแบกเกิร์ล" ยังได้รับการเสนอชื่อเข้าชิงรางวัลต่าง ๆ หลายสาขา ทั้งสาขาศิลปินเพลงป็อปยอดเยี่ยมและบันทึกเสียงแห่งปี จากรางวัลแกรมมี่ครั้งที่ 48 แต่ไม่ได้รางวัลทั้ง 2 สาขา "ฮอลลาแบกเกิร์ล" ยังได้รับเสียงวิจารณ์ผสมกันไป บ้างก็ชมเชยในงานสร้างที่น้อย บ้างก็ว่าน่าอาย นิตยสารสำหรับบุรุษ "แม็กซิม" เรียกเพลงนี้ว่า "เพลงที่น่ารำคาญที่สุด" ในสหรัฐเพลงขึ้นอันดับ 1 บนชาร์ตบิลบอร์ดฮอต 100 นาน 4 อาทิตย์ และติดอันดับ 2 ในชาร์ตปลายปีของปีนั้น ซิงเกิลติดอันดับ 1 ในออสเตรเลียและติดท็อป 10 ในหลายประเทศ อาทิ ไอร์แลนด์, อิตาลี, นิวซีแลนด์ และสหราชอาณาจักร ได้รับการยืนยันแผ่นเสียงทองคำขาวในสหรัฐโดย RIAA และในออสเตรเลียโดย ARIA
ไวนด์อิตอัป
"ไวนด์อิตอัป" (Wind It Up) เป็นเพลงของนักร้อง นักแต่งเพลงชาวอเมริกัน เกว็น สเตฟานี เดิมทีแต่งขึ้นเพื่อรวมไว้กับฮาราจูกุเลิฟเวอส์ทัวร์ของสเตฟานี ต่อมาเพลงได้บันทึกภายหลังสำหรับอัลบัมเดี่ยวชุด 2 "The Sweet Escape" (2006) เพลงนี้มีการใช้เพลง "The Lonely Goatherd" จากหนังเรื่อง "The Sound of Music"
"ไวนด์อิตอัป" ได้รับเสียงวิจารณ์ด้านลบจากนักวิจารณ์เพลงโดยมาก โดยวิจารณ์เรื่องการใช้เพลงโยเดลิงและดูจะใช้มากเกินไป เพลงยังปล่อยเป็นซิงเกิลนำของอัลบัมเมื่อ 31 ตุลาคม 2006 และติดในท็อป 20 ในหลายประเทศ มิวสิกวิดีโอยังได้รับความนิยมในสถานีอย่าง "โททอลรีเควสต์ไลฟ์" มิวสิกวิดีโอกำกับโดยโซฟี มุลเลอร์ และยังได้รับอิทธิพลจากหนังเรื่อง "The Sound of Music" ด้วย
ภูมิ รังษีธนานนท์
ภูมิ รังษีธนานนท์ (ชื่อเล่น:ภูมิ) เป็นนักแสดงชายชาวไทย เกิดเมื่อวันที่ 25 พฤษภาคม พ.ศ. 2537 จบการศึกษาระดับมัธยมศึกษาจาก และจบปริญญาตรีสาขา
เดอะสวีตเอสเคป (เพลง)
"เดอะสวีตเอสเคป" () เป็นเพลงของนักร้อง นักแต่งเพลงชาวอเมริกัน เกว็น สเตฟานี จากสตูดิโออัลบัมชุด 2 ในชื่อเดียวกัน (2006) เพลงเขียนโดยสเตฟานี, เอค่อน และจอร์จิโอ ทุยน์ฟอร์ต เอค่อนที่เป็นนักร้องเช่นกัน ได้พัฒนาบีตของเพลงก่อนที่จะร่วมงานกับสเตฟานี เขาออกแบบเพลงโดยยึดจากผลงานเก่าของวงโนเดาต์ เพลง"เดอะสวีตเอสเคป" มีเนื้อหาขอโทษในการทะเลาะของคนรักสองคน และอธิบายถึงความฝันกับชีวิตที่น่าพอใจของพวกเขา ยังเป็นเพลงไตเติลแทร็ก ชื่อเพลงยังช่วยด้านการตลาดทั้งเพลงและสินค้าแฟชั่นของสเตฟานีอีกด้วย
เพลงได้รับเสียงวิจารณ์ด้านบวกเป็นส่วนใหญ่จากนักวิจารณ์เพลงร่วมสมัย ถึงแม้ว่าจะมีด้านลบบ้าง ในการเลือกเอค่อนมาร่วมร้องเพลง "เดอะสวีตเอสเคป" เป็นซิงเกิลที่ 2 ของอัลบัม ออกจำหน่ายเมื่อ 19 ธันวาคม ค.ศ. 2006 ประสบความสำเร็จด้านยอดขายทั้งในกระแสหลักและตลาดผู้ฟังผู้ใหญ่ เพลงติดท็อป 10 ในแทบทุกชาร์ต และติดอันดับ 1 ในนิวซีแลนด์ เพลงได้รับการเสนอชื่อเข้าชิงรางวัลแกรมมี่ครั้งที่ 50 สาขาการร่วมงานเพลงป็อปยอดเยี่ยม มิวสิกวิดีโอเล่าเรื่องราวที่สเตฟานีพยายามจะออกจากคุกทองคำ
มัน
มัน () ภาพยนตร์ไทยแนวบู๊ผลงานเรื่องแรกจากค่ายเดชากรณ์ภาพยนตร์โดย บัญญัติ เดชากรณ์ ออกฉายครั้งแรกเมื่อ พ.ศ. 2518 กำกับการแสดงโดย เปี๊ยก มีคุณสุต นำแสดงโดย สมบัติ เมทะนี ในบท จ่าเยี่ยม ยอดยิ่ง และ นาท ภูวนัย ในบท โจม ร่วมด้วย อรัญญา นามวงศ์ อีกทั้งยังเป็นการพลิกบทบาทครั้งสำคัญของ ดามพ์ ดัสกร ในการมารับบทเป็นคนดีในบท ไพร ศัตรูของโจมหรือนาทก่อนที่จะกลายมาเป็นเพื่อนและผู้ช่วยของโจมในภายหลัง
ภาพยนตร์เรื่องนี้ประสบความสำเร็จอย่างมากทำให้ เปี๊ยก มีคุณสุต ผู้กำกับภาพยนตร์เรื่องนี้ได้สร้างภาคต่อของภาพยนตร์เรื่องนี้ในชื่อ กำนันเหี้ยม ใน พ.ศ. 2520
เรื่องราวของ โจม (นาท) ที่ต้องร่วมมือกับ จ่าเยี่ยม ยอดยิ่ง (สมบัติ) หัวหน้าสถานีตำรวจไศลดงคนใหม่ในการทำลายอิทธิพลของ โรม อินทนนท์ (ทักษิณ) ที่มี ทศ (กฤษณะ) เป็นมือขวาซึ่งมีส่วนในการตายของครอบครัวของโจม
จักรพรรดินีถ่วน เทียน
จักรพรรดินีถ่วน เทียน (, 4 มกราคม 1769 – 6 พฤศจิกายน 1846) จักรพรรดินีองค์ที่ 2 ของ จักรพรรดิซา ล็อง แห่ง เวียดนาม และพระราชมารดาของ จักรพรรดิมิญ หมั่ง
นันท์นภัส เลิศนามเชิดสกุล
นันท์นภัส เลิศนามเชิดสกุล ชื่อเล่น มิวนิค (เกิด 11 มีนาคม พ.ศ. 2545) เป็นนักแสดงและไอดอลชาวไทย เป็นที่รู้จักจากการเป็นพิธีกรรายการ "ดิสนีย์คลับ" ปัจจุบันเป็นสมาชิกวง BNK48 รุ่นที่ 2 ในสถานะเค็งกีวเซ (เด็กฝึก)
นันท์นภัสเกิดเมื่อวันที่ 11 มีนาคม พ.ศ. 2545 ที่จังหวัดสมุทรปราการ มีชื่อเล่นว่ามิวนิค เนื่องจากแม่ของเธอได้ตั้งท้องขณะอยู่ที่เมืองมิวนิก ประเทศเยอรมนี และมีน้องสาว 1 คนชื่อมิ้ง นันท์นภัสเข้าสู่วงการบันเทิงเมื่อ พ.ศ. 2551 กับการแสดงละครโทรทัศน์เรื่อง "สื่อรักชักใยอลวน" โดยรับบทเป็นน้องจีน และการแสดงโฆษณารสดี ต่อมานันท์นภัสเป็นที่รู้จักมากขึ้นในฐานะพิธีกรรายการ "ดิสนีย์คลับ" ร่วมกับ ธีระธันญ์ ขจรชัยเดชาวัฒน์ และพีรพล เพิ่มเพ็ชร์ จนถึงเมื่อช่วงต้นปี 2561 เธอได้ลาออกจากการเป็นพิธีกรเนื่องจากเธอได้เข้าร่วมวง BNK48 รุ่นที่ 2 โดยให้เหตุผลไว้ว่าเธออยากจะพัฒนาความสามารถด้านการร้องและเต้นให้มากขึ้น และมีสมาชิกวง BNK48 รุ่นแรกเป็นแรงบันดาลใจให้แก่เธอ นันท์นภัสเปิดตัวในฐานะสมาชิกวงครั้งแรกเมื่อวันที่ 17 กรกฎาคม พ.ศ. 2561 ด้วยเพลง "ฤดูใหม่" ซึ่งเป็นเพลงรองในซิงเกิล "เธอคือ...เมโลดี้" โดยเธอได้รับตำแหน่งให้เป็นเซ็นเตอร์ของเพลงนี้ และเธอกำลังจะมีภาพยนตร์ที่จะได้เข้าฉายในช่วงปลายปี 2561
ปัจจุบันนันท์นภัสกำลังศึกษาในระบบสอบเทียบ เพื่อเตรียมตัวเข้าศึกษาในระดับมหาวิทยาลัย
การฆ่าล้างเผ่าพันธุ์ชาวอาร์มีเนีย
การฆ่าล้างเผ่าพันธุ์ชาวอาร์มีเนีย() (, "Hayots tseghaspanutyun"), ที่เรียกกันว่า การฆ่าล้างเผ่าพันธุ์อาร์เมเนีย คือการกำจัดชาวอาร์เมเนียโดยรัฐบาลออตโตมัน
หัวหน้าห้าขวบ
หัวหน้าห้าขวบ เป็นรายการโทรทัศน์ประเภทเกมโชว์ที่ให้เด็กหรือเยาวชน รับบทบาทในฐานะ ""หัวหน้า"" ที่จะต้องปฎิบัติภารกิจออกคำสั่งหรือแสดงความสามารถทางด้านต่าง ๆ เพื่อให้ฝ่ายผู้ใหญ่หรือ ""ลูกน้อง"" ที่ตนได้เลือกไว้ต้องร่วมปฎิบัติภารกิจให้สำเร็จ ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) เริ่มออกอากาศครั้งแรกเมื่อวันที่ 15 พฤษภาคม – 7 ตุลาคม พ.ศ. 2561 ทางสถานีโทรทัศน์ช่องเวิร์คพอยท์ (ช่องโทรทัศน์ระบบดิจิทัลหมายเลข 23) ดำเนินรายการโดย ศิวัฒน์ โชติชัยชรินทร์ ปัจจุบันยุติการออกอากาศแล้ว
ในที่นี้คือผู้ที่ทำหน้าเป็นผู้ดูแลเด็กหรือเยาวชนรวมทั้งผู้ใหญ่ทั้ง 3 คน โดยจะผลัดเปลี่ยนบุคคลที่ทำหน้าที่นี้ตอนละ 1 คน
ในแต่ละตอนที่ออกอากาศ เด็กหรือเยาวชนที่ได้เข้ามาร่วมรายการ 1 คนจะได้รับบทบาทเป็น ""หัวหน้า"" แล้วทำหน้าที่คัดเลือกผู้ใหญ่เพียงจำนวน 3 คน จากใน 5 คน โดยจะปรากฎตัวบนสายพานที่เลื่อนผ่านและใช้เวลาคนละ 30 วินาที หากหัวหน้าสับคันโยกเพื่อหยุดสายพาน ผู้ใหญ่คนนั้นจะได้มาเป็น ""ลูกน้อง"" ในการปฏิบัติภารกิจที่เกี่ยวข้องกับความรู้และความสามารถของหัวหน้า จำนวน 4 ภารกิจ โดยลูกน้องที่ได้รับเลือกจากหัวหน้าในแต่ละภารกิจต้องมาปฏิบัติภารกิจบนเวทีด้านหน้า ส่วนหัวหน้าจะทำหน้าที่ให้ข้อมูลและสังเกตการณ์อยู่ใน ""ห้องบัญชาการ"" ด้านหลังเวที พร้อมกับผู้ช่วยพิธีกรและลูกน้องที่ไม่ได้ปฏิบัติภารกิจนั้น ๆ
โดยในแต่ละภารกิจมีทั้งภารกิจที่ให้ลูกน้องเล่นจำนวน 1 คน, ให้ลูกน้องเล่นจำนวน 2 คน, ให้ลูกน้องเล่นทั้ง 3 คน และภารกิจที่หัวหน้าต้องร่วมเล่นกับลูกน้องด้วย ทั้งนี้ ขึ้นอยู่กับรายละเอียดของภารกิจนั้น ๆ ในแต่ละตอนที่ออกอากาศ
ถ้าลูกน้อง (บางภารกิจหัวหน้าต้องมาเล่นด้วย) สามารถปฏิบัติภารกิจได้สำเร็จ ทั้งหัวหน้าและลูกน้องจะได้รับเหรียญรางวัล โดยจะแยกเป็น 3 แบบ เพื่อเป็นเกณฑ์ในการตัดสินผลของการปฏิบัติภารกิจ ได้แก่
อนึ่ง ในกรณีที่ลูกน้อง (หรือหัวหน้า) ปฏิบัติภารกิจสำเร็จเพียง 1 ภารกิจ หรือไม่สามารถปฏิบัติภารกิจสำเร็จแม้แต่ภารกิจเดียว จะไม่ได้รับเหรียญรางวัลใด ๆ
เหลียงนฺหวี่อิง
เหลียงนฺหวี่อิง (, สิ้นพระชนม์ 159) ฐานันดรศักดิ์ จักรพรรดินีอี้เซียน () จักรพรรดินีแห่ง ราชวงศ์ฮั่น พระนางเป็นจักรพรรดินีองค์แรกของ จักรพรรดิฮั่นฮวน
ไม่มีใครทราบว่าพระนางประสูติเมื่อใดแต่เป็นทราบกันดีว่าพระนางเมื่อยังเยาว์ได้เป็นตำแหน่งอันทรงเกียรติในฐานะธิดาของจอมพล เหลียงชาง () และพระขนิษฐาของ เหลียงนา จักรพรรดินีใน จักรพรรดิฮั่นชุน และภายหลังผู้สำเร็จราชการพระโอรสของพระองค์ จักรพรรดิฮั่นชง และผู้สืบทอด 2 พระองค์จากราชสกุลที่แตกต่าง จักรพรรดิฮั่นจื้อ และ จักรพรรดิฮั่นฮวน
เพราะรักมันซับซ้อน It's Complicated
เพราะรักมันซับซ้อน It's Complicated () เป็นละครโทรทัศน์แนวดราม่า ผลิตโดย บริษัท Bearcave Studio จำกัด โดยผู้จัด เปรมวิชช์ สีห์ชาติวงษ์ บทภาพยนตร์ซีรีส์โดย มนิตย์ สนับแน่น, ณัฐชัย จิระอานนท์, เพียงไพฑูรย์ สาตราวาหะ กำกับภาพยนตร์ซีรีส์โดย มนิตย์ สนับแน่น ออกอากาศทุกวันพฤหัสบดี เวลา 20.00 - 21.00 น. ทาง LINE TV นำแสดงโดย สราวุธ มาตรทอง, นิดา พัชรวีระพงษ์, รักษ์ณภัค วงศ์ธนทัศน์ และนักแสดงชั้นนำอีกมากมาย เริ่มตอนแรกวันที่ 2 สิงหาคม พ.ศ. 2561 – พ.ศ. 2561
จักรพรรดินีหวัง (ซ่งไท่จู่)
จักรพรรดินีหวัง (, พระนามเดิมไม่ทราบ) (สวรรคต 963) จักรพรรดินีแห่ง ราชวงศ์ซ่ง อภิเษกกับ จักรพรรดิซ่งไท่จู่
อัล-บากอเราะฮ์: 255
โองการแห่งบัลลังก์ () เป็นอายะฮ์ที่ 255 ของซูเราะฮ์ที่ 2 โดยโองการนี้ได้บอกว่าไม่มีใครสามารถเทียบตัวเองกับพระเจ้าได้
โองการนี้เป็นหนึ่งในโองการที่รู้จักกันมากในอัลกุรอ่านและสามารถใช้ให้ท่องจำกับใช้งานได้ และเป็นโองการสำคัญของโลกอิสลาม
เนี่องจากว่าโองการนี้เชื่อว่าสามารถให้ความอบอุ่นทางจิตวิญญาณหรือการป้องกันทางกายภาพ ชาวมุสลิมส่วนใหญ่จึงอ่านบทนี้ก่อนออกเดินทางหรือเข้านอน
อายัต อัล-กุรซีย์ มีการเล่นคำในแบบการวนกลับในประเภท A B C D X D' C' B' A'. ทำให้ผู้อ่านจินตนาการถึงการเดินทางพร้อมกับโองการนี้ไปจนถึงตรงกลางและเห็นว่าอะไรมาก่อนและหลัง ส่วนตรงกลางของโองการนี้คือ "يَعْلَمُ مَا بَيْنَ أَيْدِيهِمْ وَمَا خَلْفَهم" ความหมายว่า "พระองค์ทรงรู้สิ่งที่อยู่เบื้องหน้าของพวกเขา และสิ่งที่อยู่เบื้องหลังของพวกเขา (He knows what is before them and what is behind them)" ซึ่งเป็นจุดแบ่งที่ทำให้ A คู่กับ A', B คู่กับ B' เป็นต้น ตัวอย่างเช่น แถวที่ 3 "لَّهُ مَا فِي السَّمَوَاتِ وَمَا فِي الأَرْضِ (สิ่งที่อยู่ในบรรดาชั้นฟ้าและสิ่งที่อยู่ในแผ่นดินนั้นเป็นของพระองค์ (Unto Him belongeth whatsoever is in the heavens and whatsoever is in the earth))" คู่กับแถวที่ 7 "وَسِعَ كُرْسِيُّهُ السَّمَوَاتِ وَالأَرْضَ (เก้าอี้พระองค์นั้นกว้างขวางทั่วชั้นฟ้าทั้งหลายและแผ่นดิน (his throne extends over heavens and earth)"
กีฬามวยสากลสมัครเล่นในโอลิมปิกฤดูร้อน 1908
การแข่งขันมวยสากลสมัครเล่นมนกีฬาโอลิมปิกฤดูร้อน พ.ศ. 2451 มีการแข่งขันทั้งหมด 5 รุ่น จัดการแข่งขันในวันที่ 27 ตุลาคม ที่ สถาบันนอร์ทแทมตันในเคลอร์เกนเวล ลอนดอนตะวันออก
การแข่งขันแต่ละครังมี 3 ยก สองยกแรกยกละ 3 นาที ยกสุดท้ายยกละ 4 นาที ผู้ตัดสินที่ให้คะแนนมี 2 คน ผู้ชนะในสองยกแรกได้ยกละ 5 คะแนน ผู้ชนะในยกสุดท้านได้ 7 คะแนน ถ้าผู้ตัดสินทั้งสองคนชี้ขาดผู้ชนะไม่ได้ สักขีพยานจะเลือกผู้ชนะหรือสั่งให้แข่งต่อในยกที่ 4
มีนักมวยสากลสมัครเล่น 42 คนจาก 4 ประเทศเข้าร่วมแข่งขันในลอนดอนเกมส์:
แพตซี เรดดี
เดมแพตซี เรดดี () เป็นผู้สำเร็จราชการนิวซีแลนด์ เกิดเมื่อวันที่ 17 พฤาภาคม 2497 ณ มาตามาตา นิวซีแลนด์ เป็นลูกสาวของ นีล วิลเลียม กับ แคทเธอรีน มาเจอรี โดยบิดามารดาของเธอนั้นเป็นครู เธอมีพี่น้อง 3 คน โดยเมื่อพ่อแม่เธอต้องย้ายราชการนั้น เธอได้ย้ายที่อยู่ไปประเทศไอร์แลนด์ แคนาดา ออสเตรเลีย นิวซีแลนด์ ตามลำดับ โดยเธอเป็นญาติห่างๆกับ เฮเลน เรดดี โดยสืบเชื้อสายมาจากบรรพชนชาวออสเตรเลีย เธอถูกเลี้ยงดูมาในขนาดเล็ก ในไสกาโตเมืองเทอัคกูและมิงนิงกู จนครอบครัวของเธอย้ายไปแฮมิลตัน เมื่อเธออายุหกขวบ ที่นั่นเธอได้เข้าเรียนที่โรงเรียนไฮริชชันไม่นานก็ย้ายออก และเช้าในระดับประถม ในโรงเรียนระดับกลางเพ็ตดกรฟ และโรงเรียนมัธยมไฮมินตัน เกล สคูล โรงเรียนหญิงล้วน เธอจบการศึกษาในมหาวิทยาลัยของเธอที่ มหาวิทยาลัยวิกตอเรียแห่งเวลลิงตัน และจบการศึกษาสาขานิติศาสตรบัณฑิตในปี พ.ศ. 2519 และปริญญาโทด้านกฎหมายเกียรตินิยมอันดับหนึ่งในปี 2522
เธอเป็นวิทยากรจากคณะนิติศาสตร์มหาวิทยาลัยวิกตอเรีย เธอเข้าร่วมในเวลลิงตันในปี 2525 และกลายเป็นหุ้นส่วนหญิงคนแรกในปี 2526 เธอเชี่ยวชาญกฎหมายภาษีนิติบุคคลและธุรกิจ หลังจากนั้นเธอก็รับแหน่งเจ้าหน้าที่ฝ่ายเงินลงทุน เธอถูกจ้างมาเป็นเวลา 11 ปีและทำงานกับการเจรจาซื้อกิจการขนาดใหญ่เช่นการแปรรูปของแอร์นิวซีแลนด์
นอกจากนี้เธอยังเป็นประธานคณะกรรมการกำกับภาพยนตร์นิวซีแลนด์ ในชื่อ นอร์เพลย์ และเป็นผู้อำนวยการของ Payments NZ Ltd และ Active Equity Holdings Ltd. เธอเป็นหัวหน้าเจรจาของสนธิสัญญาไวตางี และเป็นผู้ตรวจสอบกรอบการปรับปรุงผลการปฏิบัติงานสำหรับ คณะกรรมาธิการบริการรัฐ เธอยังเป็นรองประธานของหน่วยงานนิวซีแลนด์ขนส่ง กรรมการก่อนหน้านี้ของเธอ ได้แก่ Telecom Corporation นิวซีแลนด์ Ltd , SKYCITY ในหมู่กลุ่มบันเทิง , และเป็นผู้จัดอันดับนิวซีแลนด์โพสต์และแอร์นิวซีแลนด์
ในปี 2559 เธอและเซอร์ไมเคิล คัลเลน ร่วมมือในการตรวจสอบและรายงานการทำงานของหน่วยข่าวกรองแห่งชาติให้รัฐบาล โดยพวกเขาออกมาเผยแพร่เมื่อวันที่ 9 มีนาคม พ.ศ. 2559 เมื่อสองสัปดาห์ก่อนได้รับการแต่งตั้งให้เป็นผู้ว่าการรัฐของเธอ เธอรายงานและแนะนำการขยายสิทธิของสำนักการสื่อสารความมั่นคงของรัฐบาลในการตรวจสอบการสื่อสารส่วนบุคคลของชาวนิวซีแลนด์และพบกับการโต้เถียงกันโดนสันติ
เธอยังมีส่วนร่วมในองค์กรเอกชนหลายแห่งโดยเฉพาะอย่างยิ่งในด้านศิลปะและความเท่าเทียมทางเพศ เธอเป็นหนึ่งในสมาชิกผู้ก่อตั้งในปีพ.ศ. 2552 ของสตรีระดับโลกนิวซีแลนด์และกลุ่มสตรีที่ประสบความสำเร็จซึ่งสนับสนุนการรวมและความหลากหลายในการเป็นผู้นำ
ในปี 2559 สมเด็จพระราชินีนาถเอลิซาเบธที่ 2 แห่งสหราชอาณาจักร ในฐานะสมเด็จพระราชินีนาถแห่งนิวซีแลนด์ ทรงแต่งตั้งแพตซี เรดดี ดำรงตำแหน่งเป็นผู้สำเร็จราชการนิวซีแลนด์ โดยเธอเป็นสตรีคนที่ 3 ที่ดำรงตำแหน่งนี้ต่อจาก แคทเธอรีน ทิซาร์ด และ ซิลเวีย คาร์ทไรท์
เธอได้สมรสครั้งแรกกับ กอล์ฟ เฮอร์รี ไม่มีบุตรด้วยกัน และหย่าร้างกันไปในปี 2531 ต่อมาในปี 2559 เธอได้แต่งงานใหม่อีกครั้งกับ เดวิด แกสคอยน์ ซึ่งเป็นเวลาก่อน 2 สัปดาห์ที่เธอเข้ารับตำแหน่งผู้สำเร็จราชการแทนพระองค์
ในวันชาติของนิวซีแลนด์เมื่อปี 2557 เธอได้รับการแต่งตั้งจากสมเด็จพระราชินีนาถเอลิซาเบธที่ 2 ให้เป็นเดม และถึงแม้เธอจะพ้นจากตำแหน่งผู้สำเร็จราชการ แต่บรรดาศักดิ์จะติดตัวเธอไปตลอดชีวิต
ปรเมศย์ อาจวิไล
ปรเมศย์ อาจวิไล (, เกิด 20 กรกฎาคม 2541) นักฟุตบอลอาชีพชาวไทยเล่นในตำแหน่ง กองหน้า ให้กับสโมสร ไทยลีก เอสซีจี เมืองทอง ยูไนเต็ด
เขาเล่นให้กับ เอสซีจี เมืองทอง ยูไนเต็ด ใน พ.ศ. 2560 เขาถูกยืมตัวไป อุดรธานี และ บางกอก เขากลับคืนสู่ เอสซีจี เมืองทอง ยูไนเต็ด ในเดือนมิถุนายน พ.ศ. 2561
ซึ่งปรเมศย์สามารถทำประตูแรกในสีเสื้อของกิเลนผยองได้สำเร็จในนัดที่ทีมกิเลนผยองออกไปเยือน โปลิศ เทโร และเอาชนะไปได้ 4–2 เมื่อวันเสาร์ที่ 8 กันยายน พ.ศ. 2561
นาโอมิ โอซากะ
นาโอมิ โอซากะ () เป็นนักเทนนิสอาชีพเป็นตัวแทนให้กับประเทศญี่ปุ่น เธอแข่งขันในระดับประเทศครั้งแรกและสามารถชนะเลิศในรายการแกรนด์สแลมประเภทเดี่ยว โดยชนะเซเรนา วิลเลียมส์ในรอบชนะเลิศเทนนิสยูเอสโอเพนปี 2018 โอซากะยังสามารถไต่ได้ถึงอันดับ 7 ของโลก
เอมิลี่ แอ็กซ์อร์ด
เอมิลี่ แอ็กซ์อร์ด เป็นนักแสดง, นักเขียนและผู้ผลิตรายการชาวอเมริกัน รู้จักกันในภาพยนตร์คอมเมดี้เรื่อง Adam Ruins Everything รับบทเป็น อดัม โคโนเวอร์
นิต้า คาวาเลียร์
นิต้า คาวาเลียร์ (15 พฤษภาคม ค.ศ. 1906 ที่เมืองเดนเวอร์ – 4 เมษายน ค.ศ. 1969) เป็นนักแสดงภาพยนตร์เงียบและนักแสดงละครเวทีชาวอเมริกัน ในปี ค.ศ. 1928 เริ่มแสดงภาพยนตร์ครั้งแรก เรื่อง คอนโก ที่โรงภาพยนตร์กรานาดา ที่เมืองออนแทรีโอ รัฐแคลิฟอร์เนีย
แท็ป คานัตต์
เอ็ดเวิร์ด เคลย์ "แท็ป" คานัตต์ (7 สิงหาคม ค.ศ. 1932 – 6 มิถุนายน ค.ศ. 2014) เป็นนักแสดงภาพยนตร์ชาวอเมริกัน กว่า 40 เรื่อง ตั้งแต่ปี ค.ศ. 1950 จนถึงปี ค.ศ. 1980 แท็ป คานัตต์ เกิดที่เมืองลอสแอนเจลิส และเสียชีวิตที่เมืองซานตา คลารีต้า ด้วยวัย 81 ปี
ลอรี คาร์ดิลล์
ลอรี คาร์ดิลล์ (เกิด ค.ศ. 1954) เป็นนักแสดงหญิงชาวอเมริกัน รู้จักกันในการแสดงภาพยนตร์เรื่อง วันของวันตาย (ค.ศ. 1985)
ลอรี คาร์ดิลล์ เป็นลูกสาวของ บิลล์ คาร์ดิลเล จบการแสดงที่มหาวิทยาลัยคาร์เนกีเมลลอน
เจมส์ คาริว
เจมส์ อัสเซลแมน (ค.ศ. 1876 ที่เมืองโกเซน – ค.ศ. 1938), รู้จักกันในชื่อ เจมส์ คาริว เป็นนักแสดงชายชาวอเมริกัน แสดงภาพยนตร์มากมายหลายเรื่อง ตั้งแต่ปี ค.ศ. 1897 ที่เมืองชิคาโก จนถึงปี ค.ศ. 1938 ซึ่งก่อนหน้านี้ทำงานเป็นเสมียน
โจเซฟ เดวิด-โจนส์
โจเซฟ เดวิด-โจนส์ (ค.ศ. 1989) เป็นนักแสดงชาวอเมริกัน รู้จักกันในการแสดงภาพยนตร์เรื่อง รวมพลคนเหนือมนุษย์
มิลลา ดาเวนพอร์ต
มิลลา ดาเวนพอร์ต (4 กุมภาพันธ์ ค.ศ. 1871 – 17 พฤษภาคม ค.ศ. 1936) เป็นนักแสดงภาพยนตร์และละครเวที เกิดที่เมืองซือริช ประเทศสวิตเซอร์แลนด์ มิลลา ดาเวนพอร์ต เสียชีวิตที่เมืองลอสแอนเจลิส รัฐแคลิฟอร์เนีย ในปี ค.ศ. 1936 ด้วยวัย 65 ปี
เวติงฟอร์เลิฟ (เพลงอะวีชี)
"Waiting for Love" เป็นเพลงโดยดีเจชาวสวีเดน อะวีชี และสร้างโดยอะวีชีและดีเจชาวดัตช์ มาร์ติน แกร์ริกซ์ รวมถึงมีเสียงร้องของ Simon Aldred อดีตนักรองนำของวงดนตรีอังกฤษ Cherry Ghost. เพลงนี้ถูกปล่อยมาใน 22 พฤษภาคม 2015 โดยเป็นซิงเกิลหลักของอัลบั้มที่สองของอาวีชี "สตอรีส" (2015) รวมถึงเนื้อเพลงก็ได้เขียนโดย Aldred
วงศ์บานเช้า
Turneraceae Kunth ex DC. (/ˌtɜːrnɪˈreɪsii/) เป็นวงศ์ของพืชดอกประกอบด้วย 120 สปีชีส์ ใน 10 สกุล ตาม  Cronquist system วงศ์บานเช้าถูกใส่ไว้ในอันดับ Violales แต่ไม่ยอมรับว่าเป็นวงศ์ที่ถูกต้องโดย Angiosperm Phylogeny Group ใน APG III system ของ ค.ศ. 2009 ซึ่งทำให้ถูกใส่ไว้ใน Passifloraceae แทน
สกุลที่มักจะใส่ไว้ในวงศ์นี้คือ:
คำป่า
Reinwardtia indica หรือ คำป่า เป็นสปีชีส์ใน Linaceae สามารถพบได้ในเทือกเขาหิมาลัย รวมถึงเป็นสปีชีส์เดียวในสกุล Reinwardtia และนำมาใส่ในอนุกรมวิธานโดย Barthélemy Charles Joseph Dumortier
ตามเทือกเขาหิมาลัยทั้งในจีนและอินเดียตอนเหนือ
ใช้ทำเป็นสีเหลืองสำหรับย้อมสีผ้าหรือทำภาพวาด
มีชื้อพ้องทั้งหมดดังนี้
"R. tetragyna", "R. trigyna", "Linum trigynum", "Linum cicanobum", "Linum repens", "Kittelocharis trigyna", "Macrolium trigynum"
อับดุล มาญิด อับดุล บารี
ดร. อับดุล มาญิด อับดุล บารี เป็นนักการเมืองชาวมัลดีฟส์ เคยดำรงตำแหน่งรัฐมนตรีว่าการกระทรวงอิสลาม ตั้งแต่ปี ค.ศ. 2008 จนถึงปี ค.ศ. 2012
แอนเดอร์ เอเบิร์ก
เพอร์ แอนเดอร์ เอเบิร์ก (16 เมษายน ค.ศ. 1945 – 23 มกราคม ค.ศ. 2018) เป็นช่างแกะสลัก, จิตรกร และนักวาดการ์ตูนชาวสวีเดน รู้จักกันในสิ่งก่อสร้างประเภทแบบจำลองไม้ ในต้นคริสตทศวรรษที่ 1970 แอนเดอร์ เอเบิร์กได้รับมอบหมายให้ตกแต่งภายในสถานีโซลนา เซนทรัม
จักรพรรดินีหลิว (ซ่งเจ๋อจง)
จักรพรรดินีหลิว (, 1079–1113) จักรพรรดินีจีนแห่ง ราชวงศ์ซ่ง อภิเษกกับ จักรพรรดิซ่งเจ๋อจง
อิบราฮิม เอบีรีกา
อิบราฮิม เอบีรีกา (5 มิถุนายน ค.ศ. 1956 – 8 มิถุนายน ค.ศ. 2018) เป็นพลทหารและนักการเมืองชาวยูกันดา ซึ่งเอบีรีกาเป็นสมาชิกรัฐสภา เขตอรัวนาในสมัยรัฐสภา ชุดที่ 10 โดยระหว่างปี ค.ศ. 2016 ถึงปี ค.ศ. 2018 มีควมพยายามลอบสังหารเอบีรีกาหลายครั้ง ซึ่งในวันที่ 8 มิถุนายน ค.ศ. 2018 เอบีรีกาถูกลอบสังหารพร้อมกับภรรยาและบุตรทั้ง 9 คน
อัลโยชา อับราฮัมยาน
อัลโยชา อับราฮัมยาน (; 29 สิงหาคม ค.ศ. 1945 – 26 สิงหาคม ค.ศ. 2018) เป็นนักฟุตบอลชาวอาร์เมเนีย ตำแหน่งประตูหลัง ซึ่งอัลโยชา อับราฮัมยาน เล่นให้กับสโมสรอารารัต เยเรวาน
อับดีลาคิม อะเดมิ
อับดีลาคิม อะเดมิ (20 ธันวาคม ค.ศ. 1969 – 15 กุมภาพันธ์ ค.ศ. 2018) เป็นนักการเมืองประเทศมาซิโดเนีย สัญชาติแอลบาเนีย เคยดำรงตำแหน่งรัฐมนตรีว่าการกระทรวงศึกษาธิการและวิทยาศาสตร์ รองนายกรัฐมนตรี
บูคารี อัดจิ
บูคารี อัดจิ (ค.ศ. 1939– 4 กรกฎาคม ค.ศ.2018) เป็นนักการเมืองประเทศไนเจอร์ ซึ่งเคยดำรงตำแหน่งนายกรัฐมนตรีประเทศไนเจอร์ ตั้งแต่วันที่ 30 มกราคม ค.ศ. 1996 จนถึงวันที่ 21 ธันวาคม ค.ศ. 1996
เดนนิส อากิยามะ
เดนนิส อากิยามะ (28 พฤษภาคม ค.ศ. 1952 – 28 มิถุนายน ค.ศ. 2018) เป็นนักแสดงลูกครึ่งญี่ปุ่น-แคนาดา เกิดที่เมืองโทรอนโต,รัฐออนแทรีโอ,ประเทศแคนาดา เริ่มแสดงภาพยนตร์ตั้งแต่ปี ค.ศ. 1987
กิเยร์โม เบรเดสตัน
กูอิลเลอร์โม บรีเดรสตัน (24 สิงหาคม ค.ศ. 1933 – 28 กรกฎาคม ค.ศ. 2018) เป็นนักแสดงโทรทัศน์ ภาพยนตร์ และละครเวทีชาวอาร์เจนตินา ซึ่งแสดงภาพยนตร์ตั้งแต่ปี ค.ศ. 1958 จนถึงปี ค.ศ. 2018
แม็กซ์ ริตชี
แม็กซ์ ริตชี (4 พฤศจิกายน ค.ศ. 1934 – 28 กรกฎาคม ค.ศ. 2018) เป็นนักฟุตบอลชาวออสเตรเลียเล่นให้กับสโมสรนอร์ท เมลเบิร์น ในปี ค.ศ. 1955 จนถึงปี ค.ศ. 1960 ในตำแหน่งผุ้ติดตาม
แซมสัน อบิออย
แซมสัน อบิออย (25 มีนาคม ค.ศ. 1991 – 28 กรกฎาคม ค.ศ. 2017) เคยเป็นโปรแกรมเมอร์ คอมพิวเตอร์ และผู้ประกอบการอินเตอร์เน็ต. ในปี ค.ศ. 2013 แซมสัน อบิออยได้ก่อตั้ง pass.ng เพื่อช่วยนักเรียน และฝึกฝนการสอบระดับชาติ
อินก้า แลนตซ์
อินก้า แลนตซ์ (1 กุมภาพันธ์ ค.ศ. 1943– 28 กรกฎาคม ค.ศ. 2017) เป้นนักการเมืองชาวสวีเดน เคยดำรงตำแหน่งสมาชิกรัฐสภา ตั้งแต่ปี ค.ศ. 1973 จนถึงปี ค.ศ. 1988 สังกัดพรรคฝ่ายซ้าย-คอมมิวนิสต์
เฮิร์ฟ แอล. เลอโรซ์
เฮิร์ฟ แอล. เลอโรซ์ (ค.ศ. 1958 – 26 กรกฎาคม ค.ศ. 2017) เป็นผู้กำกับภาพยนตร์และนักวิจารณ์ภาพยนตร์ชาวฝรั่งเศส เฮิร์ฟ แอล. เลอโรซ์ เริ่มเป็นผู้วิจารณ์ภาพยนตร์ เรื่อง "Cahiers du Cinéma". ในปี ค.ศ. 1989 เริ่มกำกับภาพยนตร์กับ Alain Bergala's "Icognito"
เฮิร์ฟ แอล. เลอโรซ์ เสียชีวิต เมื่อวันที่ 26 กรกฎาคม ค.ศ. 2017 ที่ปัวตีเย  ด้วยวัย 59 ปี
บัดดี้ เฟล็ตเชอร์ (นักการเมือง)
บัดดี้ เฟล็ตเชอร์ (20 สิงหาคม ค.ศ. 1932 – 25 กรกฎาคม ค.ศ. 2017) เป็นผู้ว่าการเมืองเลคแลนด์ รัฐฟลอริดา ตั้งแต่ปี ค.ศ. 1993 จนถึงปี ค.ศ. 2009 หลังจากการสิ้นสุดการดำรงตำแหน่ง บัดดี้ เฟล็ตเชอร์ได้ถูกร้องเรียนด้านจริยธรรม
เด็กใหม่ Girl from Nowhere
เด็กใหม่ The Series หรือ Girl from Nowhere เป็นรายการโทรทัศน์ประเภทละครชุด แนวแฟนตาซี-ลึกลับ (Fantasy-Mystery) ผลิตโดย เดอะ เซาเออร์ บางกอก และ จังก้า บางกอก ภายใต้การควบคุมของ จีเอ็มเอ็ม แกรมมี่ เขียนบทและควบคุมบทโดย คงเดช จาตุรันต์รัศมี และผู้กำกับอีก 9 คน
เด็กใหม่ ได้ออกอากาศทางโทรทัศน์ 3 รอบด้วยกันรอบแรกออกอากาศทางช่องจีเอ็มเอ็ม 25 ทุกวันพุธเวลา 22.25 - 23.25 น. รอบที่ 2 ออกอากาศทุกวันเสาร์เวลา 23.50 - 0.50 น. รอบที่ 3 ออกอากาศทางสถานีเคเบิลทีวีแฟนทีวี ทุกวันเสาร์เวลา 22.27 - 23.27 น. โดยการออกอากาศจะต่างกับช่องจีเอ็มเอ็ม 25 คือจะออกอากาศในตอนสัปดาห์ที่แล้ว ซึ่งจะต่างกับช่องจีเอ็มเอ็ม 25 ที่ออกอากาศตอนเดียวกันที่ออกอากาศในรอบแรก นอกจากนี้มีช่องทางการรับชมทางเน็ตฟลิกซ์ในรูปแบบเวอร์ชัน Uncensor และ Director Uncut แบบรวดเดียวจบ 13 ตอนเมื่อวันที่ 1 พฤศจิกายน
โอ!จีจี
เกิลส์เจเนอเรชัน-Oh!GG (เกาหลี: 소녀시대-Oh!GG; อังกฤษ: Girls' Generation-Oh!GG) คือกลุ่มย่อยลำดับที่สองของเกิลส์เจเนอเรชัน ซึ่งเป็นกลุ่มนักร้องหญิงของประเทศเกาหลีใต้ ภายใต้สังกัดเอสเอ็มเอนเตอร์เทนเมนต์ ในปี พ.ศ. 2561 ประกอบไปด้วยสมาชิกที่ต่อสัญญากับต้นสังกัดห้าคน คือ แทย็อน ซันนี ฮโยย็อน ยูรี และยุนอา เกิลส์เจเนอเรชัน-Oh!GG เปิดตัวอย่างเป็นทางการด้วยเพลง "Lil' Touch" เมื่อวันที่ 5 กันยายน พ.ศ. 2561
เมื่อวันที่ 9 ตุลาคม พ.ศ. 2560 สมาชิกประกอบไปด้วย ซอฮย็อน ทิฟฟานี และซูย็อง ตัดสินใจไม่ต่อสัญญากับต้นสังกัดเอสเอ็มเอ็นเตอร์เทนเมนต์ ซึ่งทางต้นสังกัดได้ออกมาประกาศว่าเกิลส์เจเนอเรชันจะยังคงทำกิจกรรมต่อไป
วันที่ 2 สิงหาคม พ.ศ. 2561 เอสเอ็มเอ็นเตอร์เทนเมนต์ได้เผยว่าเกิลส์เจเนอเรชันจะตั้งกลุ่มย่อยใหม่ออกมา ซึ่งจะประกาศรายละเอียดเพิ่มเติมในเร็ว ๆ นี้ และเมื่อวันที่ 27 สิงหาคม พ.ศ. 2561 ต้นสังกัดได้เปิดเผยชื่อกลุ่มย่อยลำดับที่สอง ใช้ชื่อว่า เกิลส์เจเนอเรชัน-Oh!GG ซึ่งประกอบไปด้วยสมาชิกที่ยังคงต่อสัญญากับทางต้นสังกัด โดยเปิดตัวอย่างเป็นทางการเมื่อวันที่ 5 กันยายน พ.ศ. 2561 ด้วยซิงเกิล "Lil' Touch" ที่ประกอบไปด้วยเพลง "Lil' Touch" และ เพลง "Fermata"
โยธิน ยาประจันทร์
โยธิน ยาประจันทร์ เกิดเมื่อวันที่ 8 พฤษภาคม ค.ศ. 1992 เป็นนักวิ่งประเภทระยะทางกลางชาวไทย
นอกสนามในสนาม
สัญชัย นามเขต
สัญชัย นามเขต เกิดเมื่อวันที่ 16 ธันวาคม ค.ศ. 1989 เป็นนักวิ่งประเภทกรีฑาระยะยาว ซึ่งเข้าร่วมการแข่งขันและได้รับรางวัล 2 ครั้ง คือ เอเชียนเกมส์ 2015 ที่ประเทศสิงคโปร์ และเอเชียนเกมส์ 2017 ที่ประเทศมาเลเซีย ประเภททองแดง
นอกสนามในสนาม
มาวิน มณีวงษ์
มาวิน มณีวงษ์ เกิดเมื่อวันที่ 5 พฤศจิกายน ค.ศ. 1996) เป็นสมาชิกวอลเลย์บอลชายทีมชาติไทย ตั้งแต่ปี ค.ศ. 2015 จนถึงปัจจุบัน รู้จักกันการเล่นตำแหน่งเซตเตอร์
อมรเทพ คนหาญ
อมรเทพ คนหาญ เกิดเมื่อวันที่ 6 ตุลาคม ค.ศ. 1995) เป็นสมาชิกวอลเลย์บอลชายทีมชาติไทย. ปัจจุบันเล่นให้กับสโมสรวอลเลย์บอลพิษณุโลก
ไตรรัตน์ บุญสุข
ไตรรัตน์ บุญสุข (เกิด 11 มกราคม ค.ศ. 1993) เป็นนักยกน้ำหนักชาวไทย โดยเป็นผู้แทนประเทศในการแข่งขันยกน้ำหนัก ในการแข่งขันเวิลด์แชมเปี้ยนชิพส์ ในปี ค.ศ. 2014 ค.ศ. 2015 และในปี ค.ศ. 2017 ได้รับรางวัลเหรียญเงินและการแข่งขันโอลิมปิกฤดูร้อน 2016
ศรัท สุ่มประดิษฐ
ศรัท สุ่มประดิษฐ (เกิด 17 เมษายน ค.ศ. 1994) เป็นนักยกน้ำหนักชาวไทย ศรัทได้รับรางวัลประเภทเหรียญทองจากการแข่งขันซีเกมส์ ค.ศ. 2013 ที่ประเทศพม่าและเคยเข้าร่วมการแข่งขันเอชียนเกมส์ 2014 และกีฬายกน้ำหนักในโอลิมปิกฤดูร้อน 2016 – รุ่น 94 กิโลกรัม ชาย
ชิดชนก พูลทรัพย์สกุล
ชิดชนก พูลทรัพย์สกุล (เกิด 4 พฤศจิกายน ค.ศ.1993) เป็นนักยกน้ำหนักชาวไทย เคยร่วมการแข่งขันเวิลด์แชมป์เปี้ยนชิพส์ และได้รับเหรียญทองแดง 2 ครั้ง คือ ในปี ค.ศ. 2013 และ ค.ศ. 2014 และการแข่งขันเอเชียน แชมป์เปี้ยนชิพส์ ได้รับรางวัลเหรียญทองแดง ในปี ค.ศ. 2015
เช อเล็กแซนเดอร์
เช อเล็กแซนเดอร์ เกิดเมื่อวันที่ 17 มกราคม ค.ศ. 1979 ที่โดเนตสค์ ประเทศยูเครน เป็นนักแสดงในประเทศออสเตรเลีย
ปัจจุบัน เช อเล็กแซนเดอร์อาศัยอยู่ในซิดนีย์ รัฐนิวเซาท์เวลส์
โดโรธี อลิสัน
โดโรธี อลิสัน (4 เมษายน ค.ศ. 1925 – 17 มกราคม ค.ศ. 1992) เป็นนักแสดงละครเวที ภาพยนตร์และละครโทรทัศน์ในประเทศออสเตรเลีย โดโรธี อลิสัน เกิดที่รัฐนิวเซาท์เวลส์ จบการศึกษาที่โรงเรียนซิดนีย์เกิร์ดไฮด์สคูล
ชูโอ
ชูโอ () ในภาษาญี่ปุ่นแปลว่าใจกลาง ซึ่งอาจหมายถึง
เกล็น อลีน
เกล็น อลีน
โจส แอมเบลอร์
โจส แอมเบลอร์
 (23 มิถุนายน ค.ศ. 1900 – ค.ศ. 1959) เป็นนักแสดงภาพยนตร์ ละครโทรทัศน์ชายประเทศออสเตรเลียซึ่งแสดงภาพยนตร์ด้วยวัย 37 ปี หรือในปี ค.ศ. 1937
บ็อบ เบนส์
บ็อบ เบนส์ (เกิด ค.ศ. 1952) เป็นนักแสดงประเทศออสเตรเลีย โดยบ็อบ เบนส์ ได้รับการชื่อเข้าชิงออสเตรเลียน อคาเดมี อวอร์ด สาขานักแสดงนำชายยอดเยี่ยม ในภาพยนตร์โทรทัศน์